Pireney yarımadası ölkələri Avrasiya və Şərq sivilizasiyalarının qovşağında\nKateqoriyalar orta əsrlər tarixi\nİspaniya XI-XIII əsrlərdə\nİspaniya və Portuqaliya XIV – XV əsrlərdə\n1. İspaniya XI-XIII əsrlərdə\nXI əsrin ortalarından XIII əsrin ortalarınadək olan dövr Rekonkistanın ən uğurlu və həlledici dövrü sayılır. Pərakəndə halda olan Mavritaniya mülkləri xristian hökmdarlarının qurbanı olurdu. Belə ki, 1085 – ci ildə kastilyalılar Mərkəzi İspaniyanın ən böyük şəhəri olan Toledonu ələ keçirirlər. XII əsrin əvvəllərində araqonlular Saraqosu, 1147 – ci ildə isə Lissabonu alırlar. XII əsrin sonuna doğru yarımadanın böyük bir hissəsi xristianların əlinə keçir. Lakin onların cənuba hərəkəti ərəblərin VIII əsrdə İspaniyanı işğal etməsindən daha ləng gedirdi. Bu bir neçə səbəblə izah olunur: əvvəla, yarımadanın xristian hakimləri arasında birlik yox idi. Leonun və Kastiliyanın birləşməsi möhkəm deyildi. Onların qəti birləşməsi yalnız 1230 – cu ildə baş verdi. 1137 – ci ildə isə Araqon və Kataloniya uniya yaratdılar. 1139 – cu ildə portuqal qrafı Alfonsu Enrikeş özünü kral elan etdi. XII əsrdən etibarən ərəblərlə artıq həmsərhəd olmayan Navarra Rekonkistada artıq iştirak etmirdi.\nKastiliyanın və Araqonun cənuba hərəkətini ləngidən daha bir amil Şimali Afrikanın bərbər dövlətlərinin hərbi müdaxiləsi idi. Əndəlus əmirləri onlardan könülsüz istifadə edirdilər, çünki onların asılılığına düşmək istəmirdilər. Lakin ağır vəziyyətdə bərbərlər xristian hakimlərini məğlubiyyətə uğradırdılar. Məs. 1086 – cı ildə bərbərlərin kastiliyalılar üzərində qələbəsi ( Salak döyüşü ) və 1195 – ci il Alarkos döyüşündə qələbəsi Rekonkistaya böyük zərbə vurmuşdu. Digər tərəfdən xristian krallıqlar mübarizəni təkbaşına aparırdılar.\nRekonkistanın sürətini müəyyən edən başqa bir amil ələ keçirilmiş torpaqların məskunlaşması ilə bağlı çətinliklər idi. Cənub sərhədlərdə qalalar tikmək, şəhərlərdə qarnizon saxlamaq üçün çox vaxt vəsait çatışmırdı. Ona görə də XI – XIII əsrlərdə Rekonkista tədrici yox, sıçrayışlarla baş verirdi. Onun ən böyük qələbələri XIII əsrin I yarısına təsadüf edir. 1212 – ci ildə Kastiliya kralı VIII Alfonsu Las Navas de Tolosa yaxınlıqdakı bərbərləri məğlub edir. XIII əsrin 30 – 50 – ci illərində kastiliyalılar iri Mavritaniya tayfalarına – Xaen, Kordova və Sevilyanı tuturlar. Araqon isə Valensiyada, Balear adasında, Siciliyada, Sardiniyada və Cənubi İtaliyada möhkəmlənir. Araqon krallarının Cənubi Fransada da mülkləri var idi. Alqarvini ələ keçirən Portuqaliya isə Rekonkistada iştirakını başa vurur.\nBeləliklə, XIII əsrin II yarısında Pireney yarımadasında mavrların əlində yalnız Qranada qalır. O, artıq xristianlar üçün ciddi təhlükə olmadığından, Rekonkista XV əsrin sonunadək dayandırılır.\nGöstərilən dövrdə Pireney yarımadası ölkələrində istehsalın bir çox sahələrində irəliləyiş hiss olunurdu. Kənd təsərrufatında əkinçiliyin rolu artırdı. Ərəblərin yaratmış olduğu suvarma sistemləri qalmışdı və onlardan üzümçülüyün inkişafında, zeytun və barama yetişdirilməsində geniş istifadə olunurdu. Mərkəzi İspaniyanın geniş dağlıq yaylalarının işğalı ilə maldarlığın inkişafı üçün imkan yaranmışdı.\nXIII əsrdən başlayaraq ispan yunu Flandriyaya, İtaliyaya, Fransaya ixrac olunurdu. Qoyunçuluqla təkcə kəndlilər məşğul olmurdu. Dünyəvi feodallar, kilsə, şəhərlər də iri qoyun sürülərinə malik idi. Otlaqların istifadəsini qaydaya salmaq və öz maraqlarını müdafiə etmək mal- qara sahiblərinin ittifaqları – mestalar da XII – XIII əsrlərdə yaranmışdı. Kastiliyada mestalar 1273 – cü ildə “ Mestanın fəxri şurası ” adlı ümumdövlət ittifaqında birləşirlər.\nBütün Qərbi Avropada olduğu kimi, XI – XII əsrlərdə İspaniya və Portuqaliyada da sənətkarlıq və ticarət mərkəzləri olaraq, şəhərlərin təşəkkülü və inkişafı baş verir. Pireney yarımadasında bu proses, Rekonkista ilə əlaqədar bəzi xüsusiyyətlərə malik idi. Bir çox şəhərlərin inkişafı müsəlman dövründə baş vermişdi. Onların xristian dövlətlərinin tərkibinə qatılması ilə müsəlman dünyası ilə olan ənənəvi iqtisadi əlaqələrinin qırılmasına gətirib çıxarırdı. Bununla yanaşı, Toledo, Saraqos, Valensiya, Sevilya kimi şəhərlər xristian hakimiyyəti dövründə də mühüm ticarət – sənətkarlıq mərkəzləri olaraq qalırdılar.\nRekonkista gedişində meydana gələn şəhərlər isə xeyli geri qalırdılar. Onlar, bir qayda olaraq, qalaların yerində yaranırdılar. Bu şəhərləri saldıran krallar və qraflar daimi qarnizon yaradılmasında maraqlı idilər, ona görə də burada məskunlaşanlar üçün imtiyazlar verirdilər. Bu məskənlərin iqtisadiyyatı aqrar səciyyə daşıyırdı, lakin artıq X – XI əsrin hüdudunda burada bazarlar, sənətkar məhəllələri peyda olur, əhalinin artımı baş verirdi.\nLeon – Kastiliya krallığının şimal – qərbində şəhərlərin inkişafında bəzi xüsusiyyətlər var idi. Onların təşəkkülündə Fransadan Santyaqo – de – Kompostelaya gedən zəvvar yolu böyük rol oynamışdır. Bu yol fransız sənətkarlarını Leon, Ovyedo, Burqos kimi şəhərlərə cəlb edirdi. Kataloniyanın sahilboyu şəhərləri üçün isə (xüsusilə Barselona üçün) uzaq tranzit ticarətin inkişafı səciyyəvi olmuşdur.\nKastiliyanın, Araqonun və Portuqaliyanın sosial inkişafında da Rekonkistanın böyük rolu olmuşdur. Bütün Pireney krallıqlarında yeni torpaqların məskunlaşması ilə bağlı oxşar prosedura gedirdi. Bu torpaqların ali mülkiyyətçisi kral sayılsa da, real sahibi — məskun özü idi. Əmlak xartiyalarında krallar malikanəçilərə, kənd və şəhər icmalarına torpaq üzərində hüquqlar verirdi. Torpağın bir hissəsi kral domeninə çevrilirdi. Bəzi hallarda krallar özləri tərəfindən verilən imtiyazları pozaraq, azad kəndləri və hətta şəhərləri dünyəvi və ruhani senyorlara verirdilər.\nAzad kənddə torpaq bütün icmanın nəzarəti altında olan əkin sahələrinə — konsexolara bölünürdü. Asılı kəndlərdə də icma təşkilatı var idi. Kastiliyada və Portuqaliyada mükəlləfiyyətlər böyük deyildi, Kataloniya və Araqonda isə kəndlilərin vəziyyəti ağır idi. Leon və Kastiliyada azad kəndlilərlə asılı kəndlilər arasında keçid vəziyyətində olanlar beqetri üzvləri idi. Beqetri – elə bir kəndli icması idi ki, bu icmaya senyor qəyyumluq göstərirdi və bu qəyyumluq müqabilində kəndlilər müəyyən mükəlləfiyyətlər yerinə yetirirdi. XIII – XIV əsrlərdə bu mükəlləfiyyətlər xeyli artır və beqetriyə üzvlük feodal asılılığı formasına çevrilir.\nLeon – Kastiliya şəhərlərinin sosial quruluşu adətən şəhərin azad olub – olmamasından asılı olurdu. Ölkənin əksər iri və orta şəhərləri azad idi və krala birbaşa tabe idi. Zəngin şəhərlilər ( kabalyerolar) şəhər idarəçiliyində ali vəzifələr tuturdu. Imtiyazı olmayan şəhər əhalisi sənətkarlar, xırda tacirlərdən ibarət idi. Ispan şəhərində sənət “ azad ” idi, çünki kral hakimiyyəti və şəhər aliləri sexlərin təşkilinə imkan vermirdi. Şəhərlərin müsəlman əhalisi alçaldılmış vəziyyətdə idi.\nXIII əsrin ortalarınadək Leon – Kastiliya krallığında feodal zümrəsi idi və azad kəndlilər, varlı şəhərlilər də kabalyero ola bilərdi. XIII əsrdə kabalyero və irsi feodallar – infansonlar arasında fərq hiss olunmağa başlayırdı. Mənbələrdə hər ikisinə idalqo ( isp. fijo d alqo – mühüm adamın oğlu ) deyilirdi. Idalqolar adətən, varlı olmurdular, gəlirləri rentadan və bəzən hərbi qənimətdən ibarət olurdu. Krallığın ən ali zadəganları – rikos – ombres ( isp. “ zəngin adamlar ” ) isə geniş əkin sahələrinə malik olub, dövlət işlərində iştirak edirdilər. Bu təbəqənin əsasını 20 – 30 feodal nəsli ( məs. Lara, Kusman, Aro kimi ailələr ) təşkil edirdi. Kral xidmətində xüsusi seçilmiş və varlanmış idalqolar bəzən rikos – ombresə daxil olurdu.\nKataloniya və Araqonda feodallar bir neçə təbəqəyə ayrılırdı və mənşəyindən, əmlakından asılı olaraq fərqləndirilirdi. Araqon əyanları Kastiliua əyanlarına nisbətən daha böyük imtiyazlara malik idi və hətta öz monarxına qarşı müharibə də apara bilərdi.\nPortuqaliyada feodallar ticarətlə daha çox bağlı idilər. Ölkədə dini – cəngavər ordenlərinin də əhəmiyyəti böyük idi.\nRekonkista Portuqaliya yarımadası ölkələrinin siyasi quruluşuna da əhəmiyyətli təsir göstərmişdi. Xarici təhlükə feodal pərakəndəliyinin qarşısını alırdı. XI əsrdən Leon – Kastiliya krallığında monarxiya qəti şəkildə irsi xarakter alır. Üsyankar feodallarla mübarizədə krallar müsəlman ərazilərinin maliyyə ehtiyatlarında, şəhər qarnizonlarından, kabalyero və idalqolardan istifadə edirdi. XIII əsrin ortalarından başlayaraq mərkəzi hakimiyyət idarəçilik sistemində vəhdət yaratmağa çalışır, lakin şəhərlərdə və konsexolarda bu böyük müqavitəmlə rastlaşırdı. Ona görə də Leon – Kastiliya krallığında ümumdövlət qanunlarının fəaliyyəti XIV əsrin ortalarından tez baş vermir.\nLeon – Kastiliya kralları hələ XI əsrdə qanunvericilik məsələlərini müzakirə etmək üçün əyanların iştirakı ilə assambleyalar çağırırdı.1188 – ci ildə Leonda ilk dəfə şəhərlilər də bu assambleyaya cəlb olunur. XIII əsrin ortalarından başlayaraq, belə orqanlar (korteslər) nizamlı toplanır. Leon – Kastiliya kortesləri 3 palatadan ibarət idi: I – də yepiskoplar və abbatlar, II – də dünyəvi senyorlar, III – də şəhərlilər və konsexo nümayəndələri iclas edirdi. Bu dövrdə korteslərin nüfuzu böyük idi.\nPireney yarımadasının şərqində siyasi baxımdan özünəməxsus bir federasiya mövcud idi ki, onun tərkibinə Araqon və Valensiya krallıqları və Kataloniya prinsipatı daxil idi, Araqon kralı isə ümumi monarx idi. Lakin Kataloniya, Araqon və Valensiya kortesləri ayrı –ayrılıqda seşilirdi və iclas edirdi. Araqon korteslərində 4 palata – rikos – ombres, kabalyeros, rühanilər və şəhərlilər palatası var idi; kəndlilər onların işində iştirak etmirdilər.\nXIII əsrdə Portuqaliyada və Navarrada 3 palatalı korteslər təşkil olunur.\n2. İspaniya və Portuqaliya XIV – XV əsrlərdə\nXIII əsrin ortalarından etibarən Rekonkista uzun müddətə dayanır. Qranada əmirliyi öz şimal qonşuları ilə sülh saxlamağa çalışırdı; xüsusilə 1340 –cı il Salado döyüşündə xristian qoşunları ərəbləri ağır məğlubiyyətə uğradıqdan sonra sülhə böyük ehtiyac yaranmışdı.\nSonrakı dövrdə Araqon Aralıq dənizi bölgəsində panlı işğal siyasəti aparır; o, Balear adalarını ələ keçirir, 1282 – ci ildə Siciliyada möhkəmlənir, 1442 – ci ildə Neapol krallığını tutur və Sardiniyanı işğal edir. XV əsrin əvvəllərində Kastiliya Kanar adalarını, Portuqaliya isə Şimali Afrikada Seut şəhərini ələ keçirir. (1415 ) Kastiliya və Araqon varislərinin – İzabella və Ferdinandın nigahı nəticəsində, 1479 – cu ildə hər iki krallığın birləşməsi baş verir. Yarımadada heç bir əhəmiyyətli rol oynamayan Navarra Araqon və Fransa arasında bölüşdürülür. 1492 – ci ildə Kastiliya və Araqon qoşunları Qranadanı da işğal edir bə Rekonkista başa çatır. Beləliklə XV əsrin sonunda vahid ispan dövləti yaranır.\nHələ XIII əsrin ortalarından İspaniyanın və Portuqaliyanın iqtisadiyyatında böhranlı vəziyyət müşahidə olunurdu. Xristian istilaları ərəb əhalisinin kütləvi şəkildə Qranada və Şimali Afrikaya köçməsinə səbəb olmuşdu; müsəlmanların ölkəni tərk etməsi Əndənusun yüksək inkişaf etmiş aqrar mədəniyyətini tənəzzül etdirməyə bilməzdi; şəhərlərdə də sənət də süqut edirdi. XIV əsrin ortalarında Avropanı və eləcədə yarımadanı bürümüş taun epidemiyası da əhalinin azalmasına gətirib çıxarmışdı. Kəndli təsərrüfatı və sənət istehsalı üçün sosial şərait yox idi. Şimal bölgələrin feodalları kəndlilərin istismarını gücləndirmişdilər, şəxsi asıllılıq rəsmi şəkil almışdı.\nKastiliya krallılığının kəndlilərinin də vəziyyəti ağırlaşmışdı, natural vergi normadan ağır idi. XIV əsrin əvvəllərində İspaniyada merinos qoyunlarının geniş yayılması feodalların icma torpaqlarını otlaqlara çevirmə cəhdlərini artırdı. Xammalın kütləvi ixracı isə yerli toxuculuğun mövqeyini zəiflədirdi.\nPortuqaliyada bir qədər fərqli vəziyyət yaranmışdı. Aqrar məhsulun ixracı üzrə ixtisaslaşan liman şəhərlərin ətrafında taxılçılıq uğurla inkişaf edirdi. Kəndlilərin arasında təbəqələşmə artırdı.\nXIV – XV əsrlərdə Kastiliya və Portuqaliyada varlı kəndlilərin və şəhərlilərin zadəgan statusu alması imkanı yoxa çıxır. Bundan bir qədər əvvəl isə — XIII – XIV əsrin hüdüdunda kənd və şəhər kabalyerosu xüsusi zümrə kimi aradan çıxır; onların yoxsullaşmış hissəsi xırda kəndlilər və yoxsul şəhərlilər təbəqəsinə daxil olur; qalanları isə idalqoya çevrilir və istehsal fəaliyyətindən ayrılır. Bu dövrün daha bir səciyyəvi cəhəti – ali zümrənin ( rikos – ombres və qrandların ) qapalılıq dərəcəsinin artması idi.\nXIV – XV əsrlərdə Rekonkistanın dayanması zadəganların gəlirinin azalmasına səbəb olmuşdu; kralların apardığı mərkəzləşmə siyasəti həm feodalların, həm də şəhərlilərin kəskin etirazı ilə qarşılanırdı; müxtəlif əyan qruplaşmaları arasında siyasi nüfuz uğrunda rəqabət gedirdi. XIV – XV əsrlər əsil feodal anarxiyası dövrü idi. Kastiliyanın və Araqonun birləşməsi İspaniyada vəziyyəti bir qədər sabitləşdirdi. Ölkədəki vəziyyət ispan və portuqal monarxlarını XV – XVI əsrlərdə işğal siyasətini genişləndirməyə sövq edirdi.\nMüəllif: Yeganə Hafiz qızı Gözəlova\nMənbə: SİVİLİZASİYALAR TARİXİ (Avropa sivilizasiyası orta əsrlərdə) dərsliyi,\nS.P.Karpovun redaktəsi ilə Moskvada nəşr olunmuş “Orta əsrlər tarixi” dərsliyinin materialları əsasında


Tarix: 2020-12-23 22:13:21\nMədəniyyət, incəsənət və əyləncə mərkəzi olan DasDas, sənətsevərləri yenidən teatr ilə görüşdürməyə hazırlaşır. Pandemiya tədbirləri çərçivəsində tətbiq olunan məhdudiyyətlər səbəbiylə İstanbul Ataşəhər Metropoldaki səhnəsində seyrçiləri ilə görüşə bilməyən DasDas, tamaşalarını onlayn platformaya köçürərək DasDas Online'da sənətsevərlərə istədikləri tamaşanı canlı izləmək imkanı təqdim edir.\nPandemiya ilə əlaqədar canlı nümayişlərə bir müddət fasilə vermək məcburiyyətində qalan DasDas, bu çətin günlərdə səhnəsinin pərdələrini bağlamır. Kollektiv "DasDas Online" adlandırdıqları platforma ilə tamaşalarını onlayn formada tamaşaçılara çatdıraraq onların teatrdan uzaq düşməmələrinə, bu günləri daha xoş keçirmələrinə çalışır.\nDasDas-ın "DasDas Online" vasitəsilə teatrsevərlərə nümayiş etdiyi ilk əsər Moritz Rinkenin pyesi əsasında hazırlanan "Qərbin sonu" tamaşası olub. Dekabrın 23-də onlayn nümayiş olunan bu tamaşanın rejissoru Tuğsal Moğuldur. Tamaşada rolları Evren Bingöl, Gün Koper, Mərt Fırat, Naz Çağla Irmak, Tülin Özən və Pərvin Bağdat ifa edirlər.\nDasDasın maraqlı səhnə əsərlərindən olan “Joseph K.”, “"Yalnızlar üçün çox xüsusi bir xidmət”, Əlvida, Diva!”, “Timsah”, uşaqlar üçün hazırlanmış “Yuxu hara gedir?” və “Astro aya qalxır” tamaşalarını isə seyrçilər yanvar ayından etibarən onlayn izləyə biləcəklər.\nDasDas Online-ın biletləri www.mobilet.com saytında satılır!\nƏtraflı məlumat üçün: dasdasonline.com-a müraciət etmək olar.


Repost : BMT Baş katibi Beynəlxalq Qızlar Günü ilə bağlı müraciət ünvanlayıb\nBMT-nin Azərbaycan nümayəndəliyindən RePost.Az-a verilən xəbərə görə müraciətdə deyilir: “Bütün dünyada yaşayan qızların gücü, sağlamlığı və səlahiyyətləndirilməsi ilin hər günündə əsas məsələdir. Beynəlxalq Qızlar Günü bu qlobal zərurəti yenidən xatırlamaq üçün bir fürsətdir. Bu gün qızlar rəqəmsal nəslin bir parçasıdır. Bütün fərqlilikləri ilə onlarla birlikdə olmaq, rəqəmsal dünyaya dəyişiklik gətirənlərin bacarıqlarını və təklif etdikləri həlləri dəstəkləmək, habelə rəqəmsal məkanda üzləşdikləri maneələri aradan qaldırmaq bizim məsuliyyətimizdir.\nBu sahələrdə qızlar eyni qabiliyyətə və böyük potensiala malikdirlər və biz onlara səlahiyyət verdiyimiz zaman hər kəs bundan faydalanacaq. Bunu siyasi karyerama başlamazdan çox əvvəl, Lissabonda müəllim işləyərkən gördüm. Fərdlər və cəmiyyətlərin yüksəlməsində təhsilin gücünün şahidi oldum. Bu təcrübə o vaxtdan bəri təhsildə gender bərabərliyi ilə bağlı baxışlarımı istiqamətləndirib”.\nA. Quterreş qeyd edib ki, rəqəmsal dünyada gender bölgüsünə son qoymaq üçün edilən investisiyalar hər kəs üçün böyük dividentlər gətirir: “BMT kimliyindən və hansı şəraitdə yaşamasından asılı olmayaraq bu nəslin nümayəndələrinin öz potensiallarını reallaşdıra bilməsi üçün qızlarla işləmək əzmindədir. Texnologiya və Yenilik üzrə Nəsil Bərabərliyi Fəaliyyət Koalisiyası qızların rəqəmsal potensialını, bacarıqlarını və yaradıcılığını dəstəkləmək üçün hökumətlər, vətəndaş cəmiyyəti, özəl sektor və gənc liderlərin kollektiv təşəbbüslər və investisiyalar ətrafında bir araya gəldiyi yeni platformamızdır.\nGəlin, ortaq gələcəyimizi formalaşdırmaq və təmin etmək üçün qızların rəqəmsal nəsildə hərtərəfli iştirakına şərait yaradaq”.\nBaxış sayı: 2763 | Tarix: 11.10.2021


Tatarıstan prezidentinin Azərbaycana səfəri planlaşdırılıb » Reyting.az\nTatarıstan prezidentinin Azərbaycana səfəri planlaşdırılıb\nTarix: 11-07-2019 15:00 | Bölmə: Xəbər lenti\nTatarıstan prezidenti Rüstəm Minnexanov bu ilin oktyabr ayında Azərbaycana işgüzar səfər etmək niyyətindədir.\n“İnterfax” xəbər verir ki, bunu Tatarıstan prezidentinin mətbuat katibi Liliya Qalimova bildirib.\n“Hazırda Tatarıstanın Azərbaycanla ticarət dövriyyəsi 58 milyon ABŞ dolları həcmindədir. Bu, çox kiçik rəqəmdir, əlaqələrimizin yaxşı dövrlərində həmin göstərici 200 milyon dollara çatıb. Prezident Minnexanovun Bakıya oktyabr ayının ikinci yarısına nəzərdə tutulmuş səfəri zamanı qarşılıqlı əməkdaşlığın inkişafını müzakirə etməklə bağlı razılıq əldə olunub”, – mətbuat katibi deyib.(Report)


28 Noyabr 2018 – Novator.az\nRusiya: 1 milyon kvadrat kilometr yararlı torpaq əkilmir\nRusiyada federal mülkiyyətdə olan torpaqların 65%-i istifadəsiz qalıb. Novator.az bildirir ki, Hesablama Palatasının sədri Aleksey Kudrin belə açıqlama verib. Kudrinin sözlərinə görə, Rusiyada şəxsi istifadədə olan torpaq sahələri ümumi torpaqların yalnız 8%-ni təşkil edir, torpaqların 35%-nin isə b...\n11 min manat ödənişi üzrə yeni qərarlar\nPrezident İlham Əliyevin 19 aprel 2018-ci il fərmanının icrası üçün Əmək və Əhalinin Sosial Müdafiəsi Nazirliyində yaradılmış komissiyanın növbəti iclası keçirilib. Noyabrın 28-də yayılan rəsmi məlumata görə, iclasda daha 161 şəhid hərbi qulluqçu üzrə 240 vərəsəyə birdəfəlik ödəmənin verilməsi qərar...\nEh, Ağa əmi, səmimiyyət elə sizlərlə getdi\nAqil Abbas Orta məktəb vaxtı Ağa Laçınlının “Səmimiyyət” adlı bir şeirini oxumuşdum. Çox xoşuma gəlmişdi. Dil də o qədər şiriniydi ki, ikicə dəfə oxumaqla əzbərləmişdim. Atam da hərdən qonaq-qara olanda o şeiri mənə dedirdirdi. Və atam da elə bilirdi doğrudan da səmimiyyət qəlbin məhək daşıdır. Sonr...\nPoroşenko və rəqibləri\n2019-cu il martın 31-i Ukraynada prezident seçkisi keçiriləcək. Novator.az-ın məlumatına görə, “Sosiopolis” Sosial Texnologiyalar İnstitutunun keçirdiyi son sorğuya əsasən, indiki prezident Pyotr Poroşenko seçicilərin 7,8%-nin dəstəyini qazanıb. Vətəndaş Mövqeyi Partiyasının lideri Anatoli Qritsenko...\nParlament Vergi Məcəlləsinə dəyişikliklər layihəsini ilk oxunuşda qəbul edib. Novator.az-ın məlumatına görə, gəlir vergisi dərəcələri yenilənir. Təklifə əsasən, 2019-cu il yanvarın 1-dən 7 il müddətində neft-qaz sahəsində fəaliyyəti olmayan və qeyri-dövlət sektoruna aid edilən vergi ödəyicilərində i...\nUkraynalıların 13 faizi hər gün 2 saatdan çox, 25 faizi 1-2 saat, 23 faizi isə 1 saata qədər kitab oxuyur. Novator.az xəbər verir ki, bunu Ukrayna İqtisadi və Siyasi Tədqiqatlar Mərkəzinin keçirdiyi sosioloji sorğu göstərib. Sorğuda Ukraynanın 122 yaşayış məntəqəsindən 2013 nəfər iştirak edib. Nətic...\nNoyabrın 28-i Bakı Konqres Mərkəzində Azərbaycan müəllimlərinin XV qurultayı keçirilir. AZƏRTAC-ın məlumatına görə, hesabat məruzəsi ilə çıxış edən təhsil naziri Ceyhun Bayramov deyib ki, Azərbaycanda təhsilin inkişafı üzrə dövlət strategiyasının qəbulundan ötən 5 ildə təhsil sahəsində müsbət dinami...\nAzel.tv saytının baş redaktoru Əfqan Sadıqov 30 sutka inzibati həbs cəzası alıb. Qərar noyabrın 27-si Səbail Rayon Məhkəməsində çıxarılıb. Əfqan Sadıqov İnzibati Xətalar Məcəlləsinin 535.1-ci (polisin qanuni tələbinə qəsdən tabe olmama) maddəsi ilə təqsirli bilinib. Əfqan Sadıqov bu il iyulun əvvəli...\nPensiya qanununda nələr dəyişir?\n“Əmək pensiyaları haqqında” qanunda dəyişikliklər layihəsi parlamentin ilk oxunuşundan keçib. Novator.az bildirir ki, bir yenilik təminat xərcliyi (pul təminatı) anlayışını yeni redaktədə verir. Layihəyə görə, təminat xərcliyi (pul təminatı) hərbi qulluqçuların hərbi xidmətdən buraxıldığı günə aldıq...


“Hamıdan gizlin nikah kəsdirdik”\nGülüstan Əliyeva: “Rəfiqəm dedi ki, ona kənddən ayrı qız alacaqlar, boşuna sevdaya düşmə”\n“Dərsdən çıxanda oğlanla görüşdük. Hər insanın xasiyyəti fərqlidir, onunku da həmçinin... Sevgisini çox qəribə formada bildirdi. “Səni sevirəm” demədi, amma danışdıqlarından bildirdi ki, məndən xoşu gəlir. Düzünü desəm, həmin oğlandan çox xoşum gəlirdi. Hüquq fakültəsində oxuyurdu, çox savadlı idi. Evə gələn kimi xəbəri Şəhlaya verdim. Şəhla dedi ki, yox, ay qız, onlar səni almazlar” - bu sözləri bizimlə söhbətində “Keçmişdə” rubrikasının qonağı, Akademik Opera və Balet Teatrının solisti, əməkdar artist, Prezident Mükafatçısı Gülüstan Əliyeva dedi. Həmin müsahibəni sizlərə təqdim edirik.\n“Atam həyata keçirə bilmədiyi arzularını bizdə görmək istəyirdi”\n1967-ci il, aprel ayının 8-də Yevlax rayonunda dünyaya göz açan müsahibimiz deyir ki, hamı kimi o da sadə bir ailədə, milyonlardan biri kimi böyüyüb: “Atam sürücü, anam isə evdar qadın olub. Ailədə beş uşaq - dörd bacı, bir qardaş olmuşuq. Düzdür, atam həmişə bizim gözüaçıq böyüməyimizi, musiqiçi olmağımızı istəyirdi. Atam həyata keçirə bilmədiyi arzularını bizdə görmək istəyirdi və heç vaxt dörd qızı olduğu üçün peşman deyildi. Axı bizə qayda var ki, evdə oğul övladı çox olmalıdır. Yevlax rayonunun 4 saylı məktəbində oxuyurdum. Məktəbdə yavaş-yavaş seçilməyə başlayırdım. Belə ki, mədəniyyət tədbirlərində fəal şəkildə iştirak edir və mahnı oxuyurdum. Orta məktəbdə oxuyanda atam məni və bacılarımı musiqiyə cəlb elədi. "Pionerlər evi"ndə musiqi təhsili almışam. Həmişə pambıq yığımına gedəndə rəfiqlərim mahnı oxumağımı xahiş edərdilər. Sinif yoldaşlarım məktəbdəki o qədər siniflərin içərisində mahnı oxuyan bir adamla eyni sinifdə olduqları üçün həmişə fəxr edirdilər”.\n“Əllərimi oynadanda ayağım yaddan çıxırdı”\nGülüstan xanımın sözlərinə görə, ailəsi musiqisevər olub: “Televizorda musiqi çalınan kimi atam hamımızı qaldırırdı ki, durun oynayın. Biz rayonda yaşayırdıq. Təbiidir ki, bölgələrdə qapalı bir mühit var idi. Harasa getmək, rəqs etmək, yəni belə şeylər yox idi. Kiçik bacım çox gözəl rəqs edirdi, mən isə yox. Əllərimi oynadanda ayağım yaddan çıxırdı, utanırdım. 15 yaşıma qədər belə olmuşam. Artıq Bakı həyatı başlayandan sonra müstəqil olduq, hər şey dəyişdi ”.\n“Mənim üçün tədbirlər, konsertlər daha maraqlı idi, nəinki sevmək”\nMüsahibimiz deyir ki, siniflərində 38 uşaq var imiş, bu qədər uşağın içindən riyaziyyat müəllimi həmişə ona artist deyirmiş: “Müəllimin bu sözündən həmişə pərt olurdum ki, bu qədər uşaq ola-ola niyə mənə deyir. Sonra illər keçdikcə başa düşdüm ki, həmin riyaziyyat müəllimi məndəki o ayrıcalığı hiss edirmiş, görürmüş. İnanıram ki, cəmiyyətdə Allahın seçdiyi insanlar həqiqətən də var. Düşünürəm ki, sənət məni seçdi. 1981-ci ildə keçirilən Gənc İstedadların Respublika Müsabiqəsində üç turun üçündən də əla qiymət alıb müsabiqənin qalibi oldum və seçildim. Bundan sonra 1982-ci ildə Yevlaxdan Bakıya - Bülbül adına Orta İxtisas Musiqi Məktəbində solo oxuma şöbəsinə daxil oldum. İslam Rzayevdən muğamın sirlərini öyrəndim. 1985-ci ildə məktəbi fərqlənmə diplomu ilə bitirdim. Elə həmin il Dövlət Konservatoriyasında açılan muğam sinfinin ilk tələbəsi və ilk məzunu biz olduq. İlk qəbul olunan mən və iki oğlan olmuşdu. Onlar əsgər getdilər, sinifdə tək mən qaldım. Oğlanlarin diqqəti üzərimdə idi, mənə diqqət göstərirdilər. Yemək yeməyə gedəndə özləri mənə yaxınlaşırdılar, yaxud kimdənsə xəbər göndərirdilər. Amma mənim üçün konservatoriyada keçirilən tədbirlər, konsertlər, teatra getmək daha maraqlı idi, nəinki kimisə sevmək...”.\n“Səni sevirəm, demədi, amma...”\nKonservatoriyada vokal kafedrasında oxuyarkən Şəhla adında gənc bir qızla kirayədə qalırdıq. Həmin qızın əmisioğlu Bakı Dövlət Universitetində oxuyur, tez-tez Şəhlaya baş çəkməyə gələrdi: “Həmin oğlan axırıncı kurslarda idi, bir gün konservatoriyaya gəldi. Düşündüm ki, yəqin əmisiqızına sözü var deyə gəlib. Yaxınlaşıb soruşdum ki, Zahid Şəhlanı gözləyirsən? Dedi, yox, səni gözləyirəm, sözüm var, görüşmək istəyirəm. Bu sözdən çox qəribə oldum, dedim yaxşı. Həmin vaxt üçüncü kursda oxuyurdum. Dərsdən çıxanda oğlanla görüşdük. Hər insanın xasiyyəti fərqlidir, mənə sevgisini çox qəribə formada bildirdi. “Səni sevirəm” demədi, amma danışdıqlarından bildirdi ki, məndən xoşu gəlir. Düzünü desəm, ondan çox xoşum gəlirdi. Həm hüquq fakültəsində oxuyurdu, həm də çox savadlı oğlan idi. Evə gələn kimi xəbəri Şəhlaya verdim. Şəhla dedi ki, onun ailəsi səni almazlar. Bu sözdən çox pis oldum, dedim niyə? Mən pis qızam ki? Dedi, yox sən artistsən. Onların ailəsi çox qapalıdır, həm də onun başqa “dehli”si var, valideynləri ona kənddən ayrı qız alacaqlar, boşuna sevdaya düşmə. Onların nəsli çox geniş şəcərəlidir. Kənardan nə qız almırlar, nə də ki vermirlər”.\n“Jaketdə barmaqlarının qoxusu qalıb”\nGülüstan xanım deyir ki, oğlan hüquq fakültəsini bitirib, öz rayonlarına, Cəbrayıla təyinat aldı: “Bir gün gəldi ki, öz rayonumuza təyinat almaq istəyirəm. Dedim ki, sən əlaçısan, universitetdə daha yaxşı işlər təklif edirlər. Həm mənim də sənətim Bakıya bağlıdır. Niyə rayona getmək istəyirsən? O vaxtı ermənilərlə müharibə başlamışdı. Dedi ki, rayonumuz sərhəddir, orda valideynlərimin yanında olmaq istəyirəm, birdən atam ya nənəm ölər, gedib onlara çata bilmərəm. Düşündüm ki, necə də öz ailəsinə bağlı adamdır. Gedəndən sonra 10-15 gündən bir telefonla danışırdıq. Bir dəfə danışanda dedi ki, Xankəndinə gedəndə yaman soyuq olur. Mən də onu düşünüb, palıdı rəngdə jaket toxudum. Bakıya gələndə jaketi verdim, dedim, ora çox soyuqdur, geyinərsən. Jaketi alıb qoxuladı. Səbəbini soruşanda isə dedi ki, jaketdə barmaqlarının qoxusu qalıb”.\nGülüstan xanıma bir gün zəng vurub ki, Bakıya gəlirəm, səninlə mühüm söhbətim var: “Gələndə bildirdi ki, gənc kadr olduğum üçün orada mənə ev verirlər. Amma şərtləri var, nikahım olmalıdır. Dedi ki, Gülüstan, onsuzda biz evlənəcəyik, gəl indi evlənək ki, ev versinlər. Bir qədər düşündüm, sonra şəxsiyyət vəsiqəmi çıxarıb verdim. Onu da deyim ki, hələ heç birimizin ailəsinin xəbəri yox idi. Hamıdan gizlin nikah kəsdirdik. Evi aldı, təmir etdirdi. Mən beşinci kursda oxuyanda artıq onların evində “müharibə” gedirmiş. Valideynləri məni almaq istəmirlər, yad qızıdır, artistdir - deyirlər. Zahid çox güclü və inadkar adam olduğu üçün valideynlərini yola gətirdi və elçi gəldilər. Dörd gün toyumuz oldu. Nə toyumuzdan, nə də nişanımızdan şəklimiz yoxdur. O məni, təsəvvür etmədiyim qədər çox sevirdi. Bir dəqiqə boş vaxtı olan kimi yanımda olmaq istəyirdi. İlk övladımız olan zaman çox qorxmuşdu, elə bilirdi ki, öləcəyəm. Mən xəstəxanadan aşağı düşəndə o qədər sevindi ki...”\nİnsan ölümü hiss edir...\nGülüstan xanım deyir ki, yoldaşı axşam yerində uzananda qəfil ayağa qalxıb: “Dedi ki, elə bildim yerimin içində ilan var, ayağıma dolaşıb, sivrildi düşdü. Gecə saat 4-dür, yorğan-döşəyi tökmüşük. Həmin gecə səhərə kimi yata bilmədik, heç uşaq da yatmadı, narahat idik. Elə bil nəyisə hiss edirdi. Səhər açılan kimi kənddən problemlərini həll etdirmək üçün Zahidin yanına gəlirdilər. Bu dəfə tapşırdı ki, kim gəlsə de ki, evdə yoxdur, bir az yatım. Amma səhər yenə durub işə getdi. Zahid işə gedəndən sonra televizoru açdım, Rübabə Muradova oxuyurdu. İçimdə çox qəribə hiss var idi, nə qədər ağladım, özümə yer tapa bilmirdim, içimə çox qəribə bir hiss dolmuşdu. Çölə çıxırdım, içəri girirdim. Günorta saat 1-ə işləmiş qohumumuz gəldi, üzümə baxır, amma heç nə deyə bilmirdi. Hiss elədim ki, ona nə isə olub. Sadəcə dedi ki, sən düz fikirləşirsən... Evdən xəstəxanaya kimi 2 km yolu piyada necə qaçdığımı bilmədim. Qaynatamgilin yadlığını xəstəxanada hiss elədim, məni içəriyə buraxmadılar. Bəlkə onun mənə son sözləri olacaqdı...”.\n“...bəlkə də, mən bu gün həyatda olmazdım”\nGülüstan xanım yoldaşının itkisindən sonra düşünüb ki, oğlu üçün bir şeylər etməlidir: “Sənətə qayıtmağı düşündüm və qayıtdım. İnsanlar tərəfindən qəbul edildim, sevildim. Oğlum olmasaydı, həyat yoldaşımdan sonra bəlkə də, mən bu gün həyatda olmazdım. Bəlkə də, həyatın dibinə sürüklənərdim. Oğlum mənim yaşama səbəbim oldu”.\nÜç nöqtə.- 2018.- 5 may.- S.12.


Fond müflis bankların rəhbərlərini ittiham edir\n2022, 16 May, Bazar ertəsi, Bakı vaxtı 12:43\nƏmanətlərin Sığortalanması Fondu müflis elan edilmiş bankların rəhbər şəxslərinə ittihamlar irəli sürür.\nFond bildirir ki, lisenziyaları geri alınmış, məhkəmə qərarları əsasında müflis elan edilmiş bankların idarəetməsini həyata keçirməyə başladıqdan bir müddət sonra rəhbər vəzifələrdə işləmiş bəzi şəxslərin cinayət əməlləri törətdiklərini aşkar edib.\nFondun açıqlamasına görə, ləğvetmə prosesinə qədər onlar vəzifə saxtakarlığı, vəzifə səlahiyyətlərini aşma, mənimsəmə və dələduzluq ediblər: «Həmin şəxslər bankın müştərilərini onlara məxsus əmlaklarını sataraq əldə olunmuş vəsaiti kredit borcunun bağlanılmasına yönəltməyiblər. Satışdan əldə olunmuş vəsaitin çox cüzi hissəsi kreditlərin bağlanmasına yönəldilib. Bununla da həmin müştəriləri pis vəziyyətdə qoyublar. Banka gəlib kredit almayan şəxslərin adlarına çoxlu sayda saxta imza ilə kredit rəsmiləşdirib. Bir çox işdə zamin duraraq müəyyən miqdarda vəsait çıxarıb və bununla da banklara külli miqdarda zərər vurublar».\nFondun açıqlamasında qeyd edilir ki, bununla əlaqədar materiallar toplanıb baş prokuror yanında Korrupsiyaya Qarşı Mübarizə Baş İdarəsinə göndərilib.\nÖtən il ölkədə 10-dan çox bankın lisenziyası ləğv edilib. Fond bu bankların ləğvedici funksiyasını həyata keçirir. Bu açıqlamaya, hələlik, bağlanan və müflis olan bankların keçmiş rəhbərlərindən reaksiya bildirilməyib.


“Putin və Ərdoğan tezliklə danışıqlara getməsə...” –\n“Rusiya tərəfi Ərdoğanla görüşə başlasa, güzəştlərə getməlidir. Görünən budur ki, bunu etməmək üçün Rusiya hansısa gedişlər fikrindədir. Buna görə də belə bir görüşdən hər vasitələrlə yayınmağa çalışır”.\n- İdlibdəki gərginlik pik həddə çatıb, Suriya ordusu və rus qırıcılarının son hücumlarında Türkiyə ağır itki verdi. Bundan sonra prosesin istiqaməti hansı tərəfə yönələ bilər?\n- Ümid vardı ki, tərəflər martın 5-də görüşərək, İdlib ətrafındakı vəziyyətə aydınlıq gətirəcəklər. Lakin Rusiya Prezidentinin mətbuat katibi Peskov həmin gün Putinin gərgin iş qrafikinin olduğunu əsas gətirərək, görüşün baş tutmayacağını bildirdi. Bu da gərginliyin yüksələn xətt üzrə arta biləcəyindən xəbər verir. Düşünürəm ki, bu, Rusiya və Türkiyə arasında gərginliyin artmasında maraqlı olan ABŞ və NATO-nun xeyrinə işləyəcək. Artıq NATO gərginliyin miqyasının genişlənəcəyi təqdirdə, Türkiyənin yanında olacağını bəyan edib. Üstəgəl, İngiltərə də Rusiyanın öz mövqeyində möhkəmlənməsindən narahatlığını ifadə edib. Bu onu göstərir ki, müttəfiqlər Rusiyanı sıxışdırmaq və ona qarşı sanksiyaların gücləndirilməsi mövqeyində olacaqlar. Görünən budur ki, İdlib ətrafındakı gərginlik yüksələn xətt üzrə artacaq.\nRusiya və Türkiyənin toqquşma ehtimalına gəlincə, bunu hadisələrin gedişatı göstərəcək. Çünki Rusiya və Türkiyəni birləşdirən təkcə Suriya böhranının çözülməsi prosesi deyil, eyni zamanda, Rusiyanın Türkiyənin enerji təhlükəsizliyində oynadığı rol var, “Türk axını” layihəsi mövcuddur. 2015-ci ildə rus qırıcısının türk hərbçilər tərəfindən vurulmasından sonra gərginləşən Rusiya-Türkiyə münasibətləri Ankaranın təşəbbüsü ilə qaydasına düşdü. Bu baxımdan, NATO və ABŞ yenidən münasibətləri gərginləşdirmək üçün addımlar atmayacaqlarsa, Türkiyə tərəfi əlaqələri normallaşdırmaq üçün Rusiya ilə danışıqlara getməkdə maraqlı olacaq.\nRusiya ilə münasibətlərin gərginləşməsi İranı da narahat edəcək. Çünki bu halda Rusiyanın mövqeləri zəifləyə bilər ki, bu da Suriyada maraqları olan İranın mövqelərinə təsirsiz ötüşməyəcək. Hesab edirəm ki, yaxın vaxtlarda Rusiya və Türkiyə danışıqlara getməsə, bu həm ikitərəfli münasibətlərdə, həm də Rusiya-NATO münasibətlərində arzuolunmaz nəticələrə gətirib çıxara bilər. Yaxın gələcəkdə gərginliyin artacağı istisna deyil, buna görə də diplomatiyanın gücünü ortaya qoyub qarşılıqlı güzəştlərə gedilməlidir, əks halda Rusiya və Türkiyə təkcə Suriyada yox, Liviyada da üz-üzə qalacaqlar. Bu da təkcə regiona yox, dünyaya yaxşı heç nə vəd etmir.\n- Digər yandan, baş verənlərdən o ehtimal yarandı ki, gərginliyin açıq qarşıdurma həddinə gəlib çatmasına baxmayaraq, Rusiya Prezidenti Putin türk həmkarı Ərdoğanla görüşməyə o qədər də isti baxmır.\n- Rusiya tərəfi Ərdoğanla görüşə başlasa, güzəştlərə getməlidir. Görünən budur ki, bunu etməmək üçün Rusiya hansısa gedişlər fikrindədir. Buna görə də belə bir görüşdən hər vasitələrlə yayınmağa çalışır. Hesab edirəm ki, Rusiya özünü sığortalaya biləcək addımların atılmasında maraqlıdır. Bu razılaşmanın olacağı halda, Putin və Ərdoğan arasında görüşün keçiriləcəyini istisna etmirəm.\n- Yəni indiki halda üstün tərəf Türkiyədir?\n- Türkiyə Adana müqaviləsinin şərtlərini pozmamışdı. Bu baxımdan, Türkiyəyə qarşı bu addımların atılması suallar doğurdu. Əslində İdlibin tərəflər üçün o qədər də böyük əhəmiyyəti yoxdur. Rusiya və Türkiyə Hələb və Dəməşqi bir-birinə birləşdirən M4 və M5 yolları uğrunda mübarizə aparırlar. Bu məsələ ətrafında razılaşma əldə olunsaydı, İdlibdəki gərginliyi azaltmaq üçün imkanlar açılardı. Bu razılaşmanın olmaması da, gərginliyin artmasına səbəb oldu.\nRusiya və Türkiyə arasında qarşıdurmanın yaranması, Rusiya-NATO münasibətlərinin pik həddə gərginləşəcəyi ehtimalına bərabər olacaq. Bu da dünyaya yaxşı heç nə vəd etmir. Amma inanmıram ki, Rusiya güzəştə gedəcək. Çünki belə bir güzəşt Rusiyanın uzun illərdən sonra Suriyada əldə etdiyi uğurları və mövqeləri sual qarşısında qoyacaq. Bu, Putinin reytinqinə də ciddi şəkildə təsir göstərə bilər. Buna görə də xarizmatik keyiyyətlərə malik olan Putin bu güzəştlərə gedəcək.\n- Bəs, bu toqquşmanın baş verəcəyi ehtimalı nə qədər yüksəkdir?\n- Hər şey Türkiyənin bundan sonra ata biləcəyi addımlardan asılı olacaq. Əgər, Türkiyə verdiyi 33 şəhidin qisası mövqeyindən çıxış edərək gərginliyin qızışması yönündə addımlar atsa, bu, Rusiya və İran tərəfindən adekvat cavabların verilməsinə səbəb olacaq. Güman edirəm ki, buna görə də İran və Rusiya Bəşər Əsəd rejiminə hər cür dəstəyi verəcək. Bu olacağı halda isə, artıq Suriyadakı mövqelərini itirmiş ABŞ-ın yenidən oyuna qayıtmasına səbəb olacaq. Bu, dünya müharibəsinin başlanması ehtimalına bərabərdir. Tərəflər də bunu yaxşı bilirlər.\nABŞ-da başa düşür ki, Rusiya kimi dünyanın ən güclü nüvə arsenalına sahib olan dövlətlə zarafat etmək olmaz. Əlbəttə burada tərəflərin maraqları nəzərə alınmaqla, razılaşma əldə edilməlidir. Bu da olmasa, hərbi əməliyyatlar başlayacaq ki, nəticədə təkcə region yox, bütün dünya üçün ciddi təhlükə yaranacaq.


Yaponiyada TARİXİ ANLAR: İmperator taxtdan gedir, əvəzinə isə...\n1 Aprel 2019 12:35\nYaponiyada yeni dövr başlayır.\nPublika.az xəbər verir ki, imperator Akiyotonun 30 aprel tarixində taxtdan getməsi ilə ölkədə başlayacaq yeni dövrün adı rəsmi şəkildə açıqlanıb.\nYaponiyanın baş katibi Yoşihide Suqa yeni dövrün “Reiya” adlanacağını deyib. Bu ad xüsusi seçilmiş mütəxəssislər və ziyalı siyasətçilər tərəfindən təyin edilib.\nBaş nazir Şinzo Abe də seçilən adla bağlı açıqlama verib. O bildirib ki, yeni ad Yaponiyanın qədim şeir kolleksiyalarından olan və zəngin yapon mədəniyyəti ilə ənənələrini simvolizə edən 7-ci əsrə aid “Manyoşu”dan götürülüb: “Yeni ad mənasını tam anlamı ilə əks edir. İnsanlar qəlblərini gözəl şəkildə birləşdirəndə mədəniyyət qidalanır. “Reiya”nın belə bir mənası var”.\nII Dünya Müharibəsindən sonra Yaponiyada imperatorun siyasi gücü qalmasa da, yeni imperatorla birlikdə başlayacaq dövr gündəlik həyatda böyük əhəmiyyət daşıyır. Bir çox sahədə dəyişiklik aparılacaq. İnsanlar yeni dövrlə ayaqlaşa bilməsi üçün onun adı bir ay əvvəldən açıqlanır.\n“Reiya” vətənaşlıq, tibbi sığorta və təqvim daxil olmaqla, bir çox rəsmi sənəddə istifadə olunacaq. Çin köklü olan, Yapnoiyada istifadə edilən “kanji” əlifbasındakı 2 xarakterdən ibarət “Reiya” yaxşı, gözəl, və nizamlı sözlərinin birləşməsidir.\nQeyd edək ki, Yaponiyada hər imperator dəyişikliyi olduqda ölkəndə yeni dövrün başlanğıcı elan olunur. Son imperator Akiyoto 30 il ölkəyə rəhbərlik edib. O, səhhətində yaranan problemlərdən dolayı taxtdan gedəcəyini açıqlayıb. Onu taxtda vəliəhd şahzadə Naurito əvəz edəcək.


Yeni Azərbaycan Partiyası Lerik rayon təşkilatının X hesabat konfransı keçirilib\nAna səhifə / Xəbər lenti / Yeni Azərbaycan Partiyası Lerik rayon təşkilatının X hesabat konfransı keçirilib\nAvqustun 16-da Yeni Azərbaycan Partiyası Lerik rayon təşkilatının videoformatda X hesabat konfransı keçirilib.\nKonfransın gündəliyi təsdiqləndikdən sonra YAP Lerik rayon təşkilatının sədri Cəlil Baxşıyev hesabat məruzəsi ilə çıxış edib. C.Baxşıyev qeyd edib ki, ulu öndər Heydər Əliyevin formalaşdırdığı təməl üzərində inşa edilən və dinamik inkişaf edən Azərbaycanda həyata keçirilən irimiqyaslı layihələr və dövlət proqramları ölkəmizin tərəqqisinə xidmət edən uğurlu addımlardır. Son 18 ildə Yeni Azərbaycan Partiyasının Sədri, Prezident İlham Əliyevin uğurla həyata keçirdiyi siyasət nəticəsində Azərbaycanın ən yeni tarixi qızıl hərflərlə yazılır.\nC.Baxşıyev qeyd edib ki, hazırda YAP Lerik rayon təşkilatı 52 ərazi ilk partiya təşkilatında 4197 üzvü birləşdirir. Hesabat dövründə partiya sıralarına 920 nəfər qəbul olunub ki, onlardan 372 nəfərini qadınlar, 518 nəfərini isə gənclər təşkil edir.\nSonra YAP Lerik rayon təşkilatının Nəzarət-Təftiş Qrupunun sədri Malik Mirzəyevin hesabat məruzəsi dinlənilib.\nMüzakirələr zamanı Milli Məclisin deputatı İqbal Məmmədov, YAP Lerik rayon təşkilatı İdarə Heyətinin üzvü, əməkdar müəllim Gültəkin Şıxəliyeva, rayon təşkilatı İdarə Heyətinin üzvü, rayon Ağsaqqallar Şurasının sədri Elxan Qənbərov, rayon təşkilatının Şura üzvü Natiq İsaqov hesabat dövründə görülən işlərdən bəhs ediblər.\nƏ.Tağıyev vurğulayıb ki, bu gün Azərbaycan tarixinin ən güclü, ən qüdrətli dövrünü yaşayır. 44 günlük Vətən müharibəsindən alnıaçıq çıxan Azərbaycan dövləti böyük Zəfər günlərini qeyd edir. Azərbaycan bölgədə və dünyada yeni reallıqlar yaradıb. Vətən müharibəsindən qalib çıxan Azərbaycan 30 illik işğala son qoyaraq ərazi bütövlüyünü bərpa edib. Ölkəmiz özünün iqtisadi, siyasi çəkisinə görə fərqli bir dövlətdir. Yəni bütövlükdə Azərbaycan fərqli bir reallıq yaradıb və bu yeni reallıqlara uyğun qarşımızda yeni çağırışlar, vəzifələr durur.\nƏ.Tağıyev YAP Lerik rayon təşkilatının gələcək fəaliyyətinə uğurlar arzulayıb.\nKonfransda YAP Lerik rayon təşkilatının hesabat dövrü ərzindəki fəaliyyəti qənaətbəxş qiymətləndirilib.


APA - Azərbaycanın mobil rabitə sektorunda 3G xidmətləri ilin sonuna kimi tətbiq ediləcək\n29 Oktyabr 2008 / 13:49\nAzərbaycanın mobil rabitə sektorunda 3G xidmətləri ilin sonuna kimi tətbiq ediləcək\nBakı. İlhamə İsabalayeva – APA-Economics. Azərbaycanın mobil rabitə xidmətləri sektorunda 3G xidmətlərinin tətbiqinə 2008-ci ilin sonuna kimi başlanacaq. «APA-Economics»in məlumatına görə, bunu Azərbaycanın rabitə və informasiya texnologiyaları nazirinin müavini İltimas Məmmədov bildirib.\nNazir müavininin sözlərinə görə, yaxın vaxtlarda 3G və digər yüksək səviyyəli rabitə xidmətləri üçün lisenziyanın verilməsi barədə qərar qəbul olunacaq. Artıq bununla bağlı təkliflər hazırlanaraq hökumətə təqdim edilib.\nAzərbaycanda rabitə xidmətləri üçün lisenziya sisteminin təkmilləşdirilməsi ilə bağlı tədbirlərin davam etdirildiyini deyən nazir müavini bildirib ki, hazırda ölkədə 4 mobil rabitə operatoru fəaliyyət göstərir və bunun 3-ü CSM, 1-i CDMA operatorudur.\nİ.Məmmədov yeni mobil operator kimi fəaliyyət göstərmək istəyi ilə bağlı RİTN-ə müraciətin daxil olmadığını da söyləyib.\nQeyd edək ki, 3G (üçüncü nəsil şəbəkələri) standartı Beynəlxalq Elektrorabitə İttifaqı tərəfindən hazırlanıb və İMT-2000 (International Mobile Telecommunications 2000) adını daşıyır. 3G şəbəkəsi 2 GHz tezliyində işləyir və məlumatları 2 Mbit/saniyə sürətilə göndərir. 3G şəbəkəsi videotelefon əlaqələri təşkil etməyə, mobil telefonda filmlərə, teleproqramlara və s. baxmağa imkan yaradır.\nAzərbaycanda telefon danışıqlarında limit gələn ildən tətbiq oluna bilər\nAzərbaycanın ilk özəl aviaşirkəti müasir təyyarələr almağı planlaşdırır\nBakıda Qarşılıqlı Rouminq Ekspertlər Qrupunun iclasının açılış mərasimi keçirilib\nAzərbaycandakı mobil telefon abunəçiləri gələn ildən «Daşınan nömrə»dən istifadə edəcəklər\nYaxın bir necə ildə Azərbaycanda «Baktelekom» və «Aztelekom» özəlləşdirilə bilər\nAzərbaycan aviaşirkətləri qış uçuş qrafikinə keçib


Anar Canməmməd oğlu Rüstəmov (1977, Şamaxı) — fizika elmləri doktoru, Almaniyanın ilk azərbaycanlı fizik-alimi. AMEA Fizika İnstitutunun icraçı direktoru (22.01.2021).\n16 aprel 1977 (45 yaş)\n2006–2011-ci illərdə Almaniyanın Ağır İonların Elmi Tədqiqatları Mərkəzində çalışmış, 2011-ci ildə Almaniyanın Höte adına Frankfurt Universitetində, Avropa Nüvə Tədqiqatları Təşkilatının (CERN) NA61/SHINE və ALICE təcrübələrində tədqiqatlarını davam etdirmiş, Frankfurt Universitetində Subatom Fizikası, Nüvə Fizikası, Statistik Fizika fənlərindən mahazirələr oxumuşdur. Eyni zamanda Almaniya, Polşa, Misir, İtaliya və Türkiyədən olan tələbələrin elmi işlərinə rəhbərlik etmişdir. O, həmçinin, informasiya texnologiyaları sahəsində çalışmış, çoxlu sayda riyazi alqoritimlər və modullar yazmışdır. Bu proqramlardan hazırda CERN, həmçinin Almaniya, Rusiya və Amerika Birləşmiş Ştatlarında fəaliyyət göstərən nüvə mərkəzlərində istifadə olunur. ABŞ, İtaliya, Rusiya, Avstriya, Portuqaliya, Kipr, Fransa, Polşa, Çin, İsveçrə və s. ölkələrdə keçirilən beynəlxalq konfranslara nüvə fizikası üzrə 50-dən artıq dəvət almış, plenar çıxışlar etmiş, Avropa və Amerikanın yüksək impakt faktorlu elmi jurnallarında 180-dan artıq elmi məqaləsi çapdan çıxmışdır.\n2017-ci ildə Rusiya Federasiyasının Dubna şəhərində yerləşən Birləşmiş Nüvə Tədqiqatları İnstitutunda Azərbaycan Respublikası hökumətinin səlahiyyətli nümayəndəsi təyin edilmişdir.\n2019-cu ildə Nüvə Toqquşmaları üzrə dünyanın ən böyük konfransı olan Quark Matter beynəlxalq konfransında plenar çıxış etmişdir.\n↑ "Dünyanın ən sirli nüvə mərkəzinin AZƏRBAYCANLI ALİMİ: "Orada insan cəmi 1 dəqiqəyə ölür" – MÜSAHİBƏ" (Azərbaycan dili). turkustan.info. 18 fevral 2020 tarixində arxivləşdirilib.\n↑ "İstedadlı alim, yorulmaz tədqiqatçı" (Azərbaycan dili). respublica-news.az. 18 fevral 2020 tarixində arxivləşdirilib.\nMənbə — "https://az.wikipedia.org/w/index.php?title=Anar_Rüstəmov&oldid=6385971"\nLast edited on 3 aprel 2022, at 06:50\nBu səhifə sonuncu dəfə 3 aprel 2022 06:50 tarixində redaktə edilib.


Çin DST ekspertlərinin səfərini yubadır\n2022, 21 Yanvar, Cümə, Bakı vaxtı 23:50\nVuhanda Yeni il, 31 dekabr, 2020-ci il\nDST bir neçə aydır Çinə 10 nəfərlik missiya göndərməyə çalışır. Məqsəd pandemiyanın heyvandan insana necə keçdiyini araşdırmaqdır\nÇin Vuhan şəhərində koronavirusun mənşəyini araşdıracaq Dünya Səhiyyə Təşkilatı (DST) ekspertlərini ölkəyə girişini yubadır.\nDST rəhbəri Tedros Adhanon Qebreyesus yanvarın 5-də deyib ki, Çin hökumətinin alimlərə icazə verməyi hələ də yekunlaşdırmamasından “bərk məyus” olub. Komanda üzvlərindən ikisinin yola düşdüyü, qalanların səyahətinin isə son anda pozulduğu bildirilir.\nTedros jurnalistlərə deyib ki, bu missiyanın BMT-nin səhiyyə agentliyi üçün prioritet olduğunu “aydın şəkildə deyib” və ona “zəmanət verilib ki, Çin daxili prosedurları mümkün dərəcədə sürətləndirir”.\nDST-nin fövqəladə vəziyyətlər üzrə başçısı Maykl Ryanın sözlərinə görə, yubanmanın səbəbi viza məsələləri ilə bağlıdır.\nLos-Ancelesdə xəstəxanalar dolub\nÇin tərəfi nə deyir\nÇinin Xarici İşlər Nazirliyinin yanvarın 6-da bildirməsinə görə, “ekspert qrupunun səfərinin dəqiq tarixi və dəqiq təşkili” ilə bağlı danışıqlar gedir.\n“Beynəlxalq ekspert komandasının Çində işinin rahat getməsi üçün biz gərəkən prosedurları aparmalıyıq”, – nazirliyin sözçüsü Hua Çunyinq deyib.\nDST bir neçə aydır Çinə 10 nəfərlik missiya göndərməyə çalışır. Məqsəd pandemiyanın heyvandan insana necə keçdiyini araşdırmaqdır.\nMəhkumlar arasında koronavirusa yoluxma artıb?\nDünyada koronavirus pandemiyası 1.9 milyonadək insanın ölümünə səbəb olub, 86 milyondan çox insanın yoluxduğu aşkarlanıb. Virus ilk dəfə bir il öncə Çinin mərkəzindəki Hubey vilayətinin Vuhan şəhərində aşkarlanıb.\nİlkin olaraq ölümcül virusun şəhərdə ekzotik heyvanların satıldığı bazarda heyvanlardan insana sıçradığı güman olunurdu. Ancaq indi ekspertlər inanırlar ki, virus sadəcə olaraq bazarda çoxalıb.\nVirusun mənşəyini yarasalardan aldığı da düşünülür. Ancaq onu yarasalarla insan arasında hansı heyvanın yaydığı bəlli deyil.


Yığma üzvləri Moskvada fiasko yaşadı, ölkə çempionu parladı » Football-plus.az\n01 mar 00:40idman\nMoskvada ənənəvi "Aeroflot Open" şahmat festivalı başa çatıb. Fevralın 26-da A turnirində 8-ci turun görüşləri keçirilib. Hər iki təmsilçimiz qara fiqurlarla oynayıb. Rauf Məmmədov (2703) ispan Migel Santos Ruislə (2554) heç-heçə edibsə, Eltac Səfərli (2681) özbək Nadirbəy Əbdüsəttarova (2560) uduzub. Dünən isə sonuncu turun oyunları baş tutub. Rauf “ağlar”la Babu Laliti (Hindistan, 2556) üstələyib. Eltac isə Əmirrza Purramazanəli (İran, 2529) ilə xal bölgüsünə razılaşıb. Beləliklə, Məmmədov 5 xalla 40-cı, Səfərli isə 4 xalla 75-ci yeri tutub. Turnirin qalibi 7 xal toplayan eston Kaydo Kulaots olub.\nB turnirində də mübarizəyə yekun vurulub. Kişilər arasında son ölkə çempionu, 15 yaşlı Məhəmməd Muradlı 6,5 xalla ikinci yeri tutub. Digər təmsilçilərimizdən Vüqar Əsədli 6 xalla 9-cu, Aydın Süleymanlı 5,5 xalla 21-ci, Xanım Balacayeva 4 xalla 82-ci, Riad Səmədov 3 xalla 114-cü , Ülviyyə Fətəliyeva 3 xalla 115-ci olub.\nEltac Raufa çatdı Eltac Dubayda medalsız qaldı Rauf Məmmədov "Aeroflot Open"də onuncu oldu İkisi sevindirdi, biri üzdü Günayla Aydan bir addım öndə


“Vaxtilə Bakı, Abşeron yarımadası, Sumqayıt şəhəri ekoloji fəlakət zonaları kimi təqdim edilirdi və faktiki olaraq ekoloji fəlakət mövcud idi. İndi bir çox hadisələr yaddan çıxır. Ancaq bizim neftlə ən çirklənmiş yerimiz Bibiheybət buxtası idi. İndi Bibiheybət buxtası gözəl parklar, istirahət zonalarına çevrilib və Bibiheybət qəsəbəsi indi faktiki olaraq yenidən qurulub. Yəni, o, bir ekoloji fəlakət zonası idi və həmin görüntülər yəqin ki, bir çoxlarının xatirindədir”.\nAPA-nın xəbərinə görə, bu sözləri Prezident İlham Əliyev sentyabrın 19-da Heydər Əliyev adına Bakı dərin özüllər zavodunda “Abşeron” yatağının dəniz əməliyyatlarının təməlqoyma mərasimindən sonra Azərbaycan telekanallarına müsahibəsində deyib.\nAzərbaycan Prezidenti qeyd edib ki, digər ekoloji fəlakət zonası Balaxanı və onun neft mədənləri idi: "İndi baxın, Balaxanı gözəl bir qəsəbəyə çevrilibdir və orada işlər artıq tamamlanmaq üzrədir. Mən özüm gedib baş çəkəcəyəm və baxacağam ki, mənim göstərişlərim necə yerinə yetirilir. Təkcə Balaxanı yox, bütün qəsəbələr. Mən demişəm, Bakının bütün qəsəbələri abadlaşdırılmalıdır, orada insanlar üçün daha yaxşı şərait yaradılmalıdır. İnsanları narahat edən bütün problemlər həll olunmalıdır və estetik cəhətdən bu qəsəbələr müasir səviyyəyə uyğun olmalıdır. Qəsəbələrdə bütün tarixi abidələr restavrasiya, bərpa edilməlidir və bu qəsəbələrə biz yeni həyat verəcəyik.\nBalaxanı zibilxanasını yadımıza salaq. Oradan çıxan tüstülər bütün şəhəri bürüyürdü və bir zəhər idi. Mən bu məsələ ilə məşğul olmağa başlayanda bəziləri deyirdilər ki, bunu söndürmək mümkün deyil. Çünki o altdan yanır və orada qazlar əmələ gəlir, çox təhlükəli yerdir, yaxın düşmək olmaz. Bəziləri deyirdi ki, gəlin sarkofat tikək bunun üstündə. Yəni, belə cəfəng təkliflər var idi. Amma biz indi bunun da yolunu tapdıq. Tamamilə təmizləndi. İndi orada gözəl park salınıb və zibilyandırma zavodu fəaliyyətə başladı. Onun yanında növbəti ekoloji fəlakət zonası – Böyükşor gölünün də bir hissəsi təmizləndi. O da ekoloji fəlakət idi, çünki açıq neft rezervuarı idi. Eyni zamanda, bütün kanalizasiya suları da oraya axıdılırdı. Amma indi orada bulvar salınıbdır və o gölə quşlar qonur.\nSumqayıt şəhərinin ekoloji vəziyyətinə baxın. İndi əvvəllər Sumqayıtın yanından keçəndə hər kəs pəncərəni bağlayırdı ki, o üfunət iyi, o zəhər girməsin maşına. Amma bu gün Sumqayıt elə bil ki, kurort şəhəridir. Orada sənaye potensialı möhkəmləndirilməklə müasir təmizləyici qurğular quraşdırıldı, sənaye parkları yaradıldı. Bütün bunları biz etmişik. Bu, çünki bizim xalqımızın həyatıdır, uşaqlarımızın, gələcək nəslin sağlamlıdır.\nMən Prezident seçiləndən sonra demişdim, birinci bəyanatlarımdan biri idi ki, “qara qızıl”ı insan kapitalına çevirməliyik, insanlara xidmət etməliyik. Biz bu sahədə, ilk növbədə, insan amilini nəzərə almalıyıq. Çünki neft bizim üçün məqsəd deyil, daha yaxşı həyat yaratmaq, daha yaxşı ölkə qurmaq, daha yaxşı şərait yaratmaq üçün vasitədir və bunu edirik. Ekoloji layihələr hələ ki, bitməyib, hələ görüləsi işlər çoxdur”.


Viktoriya Bekhemin ayağı əzilib-FOTO » Qadin.Net ~ İlk milli qadın portalı\nViktoriya Bekhemin ayağı əzilib-FOTO\nMəşhur ulduz Viktoriya Bekhemin başına iş gəlib.\nQadin.Net Milli.Az -a istinadən bildirir ki, modelyer əsa ilə çəkilən şəkillərini İnstaqram səhifəsində paylaşıb. O, ayağında zədə aldığını bildirib.\nViktoriya uzun müddət hündürdaban ayaqqabıdan imtina etməli olacaq. 43 yaşlı Bekham hazırda əsasız gəzə bilmir.\nViktoriya "Hər şey yaxşıdır. Sadəcə bir az dincəlməliyəm" deyə bildirib.\nViktoriya Bekhemin QANINDAN krem hazırlandı -Qiyməti 1500 dollar


NATO-dan SOS: Rusiya açıq müdaxiləyə başlayıb\n12 Noyabr 2014 18:00\nRusiya tankları, artilleriya sistemləri və şəxsi heyət son iki gün ərzində Şərqi Ukraynanın ərazisinə daxil olub.\nPublika.az-ın xarici mətbuata istinadən verdiyi məlumata görə, bu barədə Avropada NATO Silahlı Qüvvələri birləşmələrinin baş komandanı Filip Bridlav bildirib.\n“Son iki gün ərzində Rusiya tankları, artilleriyası, hava hücumundan müdafiə sistemləri və canlı heyət Ukrayna ərazisinə daxil olub. Bunu ATƏT-in nümayəndələri də müşahidə edib”, - deyə amerikalı general vurğulayıb.\nF.Bridlav təxminən 300 Rusiya zabitinin Donbas hövzəsində terrorçuların təlimi ilə məşğul olduğunu bildirib. “Bizdə hərbi texnikanın miqdarı haqqında dəqiq məlumat yoxdur. Amma biz çoxlu hərbi texnika kolonu görmüşük”, - deyə Bridlav əlavə edib.\nQeyd edək ki, ATƏT dünən Donbas hövzəsində fərqləndirici nişanları olmayan 43 hərbi yük maşınının olduğu kolonun qeydə alındığını açıqlayıb. Məlumata görə, kolon separatçıların nəzarət etdiyi Donetsk şəhərinə hərəkət edirdi. Kolonda beş ağır qaubitsa və beş reaktiv yaylım atəş sistemi qeydə alınıb.\nArtıq Ukraynanın özündə də Rusiyanın son hərbi hərəkətləri ilə bağlı həyəcan təbili çalmağa başlayıblar. Ukrayna Hərbi-Siyasi Tədqiqatlar Mərkəzinin rəhbəri, “İnformasiya müqaviməti” qrupunun koordinatoru Dmitri Tımçuk bir neçə gün əvvəl bildirib ki, Rusiya prezidenti Vladimir Putin Ukraynaya qarşı açıq təcavüz variantına baxır.\nOnun sözlərinə görə, son bir neçə gündə Donbas hövzəsində zərbə taktik qruplarının formalaşmasının tamamlanması müşahidə olunur. Hərbi ekspert qeyd edir ki, zərbə taktik qruplar, onların tərkibi, strukturu və keçirdiyi tədbirlərin xarakteri Rusiya qoşunu və separatçıların hazırda praktik olaraq tamamilə hücuma hazır olduğunu deməyə əsas verir.\nHərbi ekspert daha əvvəl Donbas hövzəsində 15 min Rusiya muzdlusu və 12 min yerli döyüşçüdən ibarət 4 zərbə qruplaşması formalaşdırıldığı barədə xəbər verib. Hərbi ekspertin sözlərinə görə, həmin zərbə qruplaşmaları Luqansk, Qorlovka-Donetsk, Volnovaxsk-Telmanovsk və Novoazovskdır. Zərbə qruplaşmalarının istifadəsində olan hərbi texnika və silah arsenalı da kifayət qədər böyükdür. D.Tımçuk qeyd edir ki, 110-115 tank, 250-280 ədəd BMP, BTR və MT-LB zirehli döyüş maşınları, 80-100 ədəd müxtəlif artilleriya sistemləri, təxminən 500 ədəd hərbi avtomobil nəqliyyatı zərbə qruplaşmalarının istifadəsindədir.\nD.Tımçuk Rusiyanın həmçinin Ukrayna ilə dövlət sərhədinə qoşun birləşmələrini yerləşdirməkdə davam etdiyini qeyd edib. Onun bir neçə gün bundan əvvəl irəli sürdüyü iddia da kifayət qədər qorxucudur. D.Tımçuk bildirib ki, Rusiya Ukrayna ilə sərhəddə 6 ədəd “İsgəndər” tipli operativ-taktiki kompleksi, Donbasda isə “S-300” zenit-raket kompleksləri yerləşdirib. Hərbi ekspert həmçinin bildirib ki, Alçevsk, Staxanov və Pervomaysk rayonlarına Rusiya muzdluları və zirehli texnikasının, o cümlədən mexanikləşdirilmiş “Kabus” briqadasının hərəkəti qeydə alınıb və Krasnodon rayonuna artilleriya sistemləri göndərilib.\n“Bütün bu baş verənlərlə əlaqədar sual yaranır: Birincisi, Donbas hövzəsində Rusiya qoşunlarının genişmiqyaslı hücumu, ikincisi, Rusiyanın açıq müdaxiləsi mümkündürmü? Bu faktdır ki, rusiyalılar Ukrayna sərhədinə operativ-taktik raket kompleksləri yerləşdirirlər. Bu isə onu göstəririr ki, Putin Ukraynaya qarşı açıq təcavüz variantına baxır. Təbii ki, Donetsk hövzəsində “seçklər”də öz iradəsini ifadə etmiş yerli əhalisinin müdafiəsi bəhanəsi ilə. Moskva Donetsk və Luqansk “xalq respublikaları”nı rəsmən tanımasa da "Ukraynanın cənub-şərqinin iradəsinə hörməti"ni ifadə edib. Lakin bu qısa fikir ehtiyac olduğu halda Putin üçün Donbasın yerli əhalisini “müdafiə etməyə" tamamilə imkan verir”, - deyə ukraynalı ekspert vurğulayıb.\nD.Tımçuk qeyd edib ki, Ukraynanın şərqinə gələn Rusiya Federasiyası ordusunun bölmələri yerli döyüşçülərin formasını geyinir: “Bu isə o deməkdir ki, yəni gizli müdaxilənin əvvəlki formatı davam etdirilir. Amma heç bir halda Rusiyanın açıq müdaxiləsini istisna etmək olmaz”.\n“Aldığımız informasiyalar, həmçinin Ukrayna ordusuna əsir düşən Rusiya Federasiyasının hərbi qulluqçularının ifadələri praktik olaraq göstərir ki, Donbas hövzəsində yalnız Rusiya muzdluları deyil, həm də Rusiya Federasiyası ordusunun bütün birləşmələri, həmçinin xüsusi təyinatlı bölmələr hərəkət edir: “Ona görə də rəsmi şəxsləri bu cür bəyanatlar verərkən daha ehtiyatlı olmağa çağırırıq. Göstərmək lazım deyildir ki, bizə qarşı yalnız yerli döyüşçülər vuruşur və Rusiya gizli müdaxiləni həyata keçirmir. Bu bəyanatlar həqiqətə uyğun deyil və Rusiyaya yalnız kömək edir".\n“İnformasiya müqaviməti” qrupunun koordinatorunun fikrincə, əgər zərbə taktik qrupları yaradılırsa, deməli, onlar yaxın vaxtlarda “təyinatı üzrə” istifadə olunacaqlar: “Bundan başqa, düşmən inanmır ki, Ukrayna qoşunları yaxın vaxtlarda hücuma başlayacaq. Biz əminik ki, rəqibin hücum planlarını dağıtmaq yalnız bizim tərəfimizdən güc nümayişi ilə mümkündür. Əgər hansısa siyasi səbəblərə görə Kiyev hücum əməliyyatına hazır deyilsə, o halda heç olmasa müdafiəni gücləndirmək və qarşı tərəfdən açılan atəşlərə cavab vermək lazımdır. Nəhayət, anlamaq lazımdır ki, “sülh razılaşması” bir tələdir. “Razılaşma” Rusiya qoşunlarına antiterror quvvələrinin passivliyindən istifadə edərək bütün region üzrə yerləşməyə imkan verəcək. Danışıqları hər gün aparmaq olar. Amma bu Ukrayna qoşunlarına hərəkət etməyə, rəqibin hərəkətlərinə simmetrik davranmağa maneə olmamalıdır. Əlbəttə, əgər biz “qardaş xalqların böyük dostluğu” haqqında mahnılar oxumağa və işğalçılarla görüşməyə hazırlaşmırıqsa”.


İnsanlar niyə öpüşür? | Gənc Ailə\nAna Səhifə AKTUAL İnsanlar niyə öpüşür?\nAparılan yeni araşdırmalardan biri sübut edib ki, bir çox ölkələrin mədəniyyətində dodaqdan öpüşmə davranışı yoxdur. Heyvanlarda da belə bir davranışın olmadığı məlumdur. Elə isə ortaya maraqlı bir sual çıxır: öpüşmə necə yaranıb? “Gencaile.az” xarici KİV-ə istinadən öpüşmə haqqında maraqlı faktları təqdim edir.\nGeriSəbəbsiz gülüş 4 xəstəliyin simptomu ola bilər İrəliEnurez problemi olan uşağa necə kömək etmək olar?


Müqəddəs Valentin gününə az bir vaxt qalıb. Fevralın 14-də qeyd ediləcək bu gün Moskvada çox təmtəraqlı keçiriləcək. Həmin gün minlərlə gənc toy mərasimi keçirmək istəyir.\nBununla da Moskva Ginnesin rekordlar kitabına düşmək istəyir. Tədbiri Moskva rəhbərliyi də dəstəkləyir. İlkin məlumata görə, Müqəddəs Valentin günündə 10 min nikah bağlanacağı gözlənilir.


← İnsan məskən salır (film, 1967)\n19 mart 2019 17:38 vaxtından başlayaraq yeni dəyişiklikləri göstər\nk Yeddi gözəl (balet); 05:43 +68 Toghrul Rahimli Müzakirə Fəaliyyətlər (→Düzənlənmə tarixi)\n(Silmə qeydləri); 15:08 Toghrul Rahimli (Müzakirə | Fəaliyyətlər) Şəkil:Qara Qarayev.jpg səhifəsini sildi (Köhnə versiya silindi 20181214115900!Qara_Qarayev.jpg.: daha yaxşısı yükləndi)\nk Uzaq sahillərdə (film, 1958); 23:50 -2 Babək Akifoğlu Müzakirə Fəaliyyətlər (95.153.134.188 tərəfindən edilmiş redaktələr geri qaytarılaraq Cekli829 tərəfindən yaradılan sonuncu versiya bərpa olundu.) Tag: Rollback\nUzaq sahillərdə (film, 1958); 18:52 +2 95.153.134.188 Müzakirə Tags: Mobil redaktə, Mobil veb redaktə\nMənbə — "https://az.wikipedia.org/wiki/Xüsusi:RecentChangesLinked/İnsan_məskən_salır_(film,_1967)"


Qazanılmış toksiplazmoz\nXəstəliyin inkubasiya dövrü 3-10 gündür. Xəstələrdə bu zaman ümumi halsızlıq, əzələ və oynaq ağrıları bir-neçə həftə və ya bir-neçə ay davam edə bilir. Xəstəliyin kəskinləşməsi zamanı isə aşağıdakı əlamətlər meydana çıxır:\nQazanlmış toksiplazmoz zamanı xəstələrin dərisində səpgilər meydana gəlir, dabanda, əlin içərisində, başın tüklü hissəsində səpgilərə rast gəlmək olmur. Ümumi yoluxucu xəstəlik əlamətləri ilə yanaşı müxtəlif üzvlərin yoluxmasının göstərən klinik mənzərə qeyd edilir. Yəni xəstələrdə miokardit, pnevmoniya, ocaqlı nekrotik nefrit, hepatit inkişaf edə bilir.\nQazanılmış toksiplazmoz mərkəzi sinir sisteminin yoluxmasına səbəb olduqda meningit, ensefalit, meninqoensefalit xəstəliyinin əmələ gəlməsinə səbəb olur. Bu zaman xəstələrdə ümumi beyin və meningial əlamətlər meydana çıxır ki, bu da parez, iflıc, tonik qıcolmalar, gözün hərəki pozulmaları və koordinator pozulmalar şəklində özünü biruzə verir. Bunlardan başqa xəstələrdə aşağıdakı patologiyalara da rast gəlinir:\n– şüur pozulmaları\n– yaddaşın pozulması\n– məkan daxilində oriyentasiyanın itirilməsi\nXəstəliyə diaqnozun qoyulmasında KT zamanı aşkarlanan abseslər, kalsinatlar, hidrosefaliyanın olması və qanın analizləri zamanı toksiplazmoz agentinin müəyyən olunmasının rolu böyükdür. Limfa düyünü və əzələnin bioptatında törədicinin tapılması xəstəliyin diaqnozunu təsdiqləyir.\nMüalicə xloridin və sulfadimezinin kompleks təyini ilə aparılır. Müalicə 5-10 gün aparılır, sonra 10 gün fasilə verilib yenidən 2 dəfə davam etdirilir.


3 otaqlı köhnə tikili — 75 m² — Elmlər Akademiyası m., Bakı, Azərbaycan (1281731) - Bina.az\n2131 elan göstər\n30249 elan yerləşdirilib\n3 otaqlı köhnə tikili #1281731\nSatılır 3 otaqlı köhnə tikili 75 m², Elmlər Akademiyası m.\nSiz Satılır 3 otaqlı köhnə tikili 75 m², Elmlər Akademiyası m. elanı üçün ödəniş edirsiniz\nElanın nömrəsi: 1281731\nYASAMAL RAYONU . Elmler Akademiyasi metrosundan 2 deqiqelik mesafede , Baki Dovlet Universitetinin yaninda 5 mertebeli binanin 4-cu mertebesinde yerleshir 3 otaqlı+artırması var . Menzil satılır yelcekendir( skvaznoy ). Evde iki eded kondisioner, kombi sistemi, ariston, damafon, parket dosheme, elektrik santexnik tamamile yeniden yigilib ve deyishdirilibdir. Menzilin etrafinda mekteb, ushaq baxcasi, universitetler, supermarket, metro yerleshir. Menzil hem yashayish ucun hemde kiraye vermek ucun cox elverishli yerde yerleshir. Cox sakit mehledir. Menzilin butun senedleri qaydasindadir.Etrafli melumat ucun zeng ede bilersiniz.\nBütün 759 təklifə baxmaq\nXırdalan, dünən 17:09


Makrona insanların gözü qarşısında sillə vurdular - VİDEO - en son xeberler 2021, xeberler bu gun 2021\nFransa prezidenti Emmanuel Makrona Drom regionuna səfəri zamanı sillə vurublar.\nBFM bununla bağlı kadrlar paylaşıb.\nKadrlardan görünür ki, dövlət başçısı yerli sakinlərə yaxınlaşaraq onlarla söhbət etməyə başlayır. Bu zaman kişilərdən biri ona nəsə deyərək üzünə sillə vurur.\nHadisə ilə bağlı iki nəfər saxlanılıb. /oxu.az\nMaraqlı Baxılıb: 47 Tarix: 10 iyun 2021\nTovuzquşular Kaliforniya şəhərlərinə hücuma keçiblər - FOTO Cənubi Kaliforniyada yaşayış yerlərində məskunlaşan tovuzquşular əhalinin kabusuna çevrilib. Belə ki, koronavirus pandemiyası ilə əlaqədar populyasiyası yaddan çıxa\nson xeberler azerbaycan xeberleri yeni xeberler bugun xeberler dunya xeberleri axsam az xeberler butun xeberler


İnsanlar riskləri və təhlükələri necə dəyərləndirir? - Mediapost.az\n17 mart, 2020 15:30\nSon günlərdə COVID-19 virusu bütün dünyanın gündəmini zəbt edib. Media da, insanlar da onun haqqında danışır, onun haqqında oxuyur.\nTəhlükə isə getdikcə böyüməkdə, bəzi ölkələrdə isə özü ilə birlikdə ciddi panika gətirməkdədir. Çoxlu dövlətlər tərəfindən xüsusi rejimlər tətbiq edilir və düşünürəm ki, bu şərtdir. Hamımız həm dövlətə, həm cəmiyyətə dəstək olmaq üçün qoyulan tələblərə tam şəkildə riayət etməliyik.\nAnar Əskərov, "MediaPost"\nAlmaniyada koronaviruslu xəstələri müalicə edən azərbaycanlı: "Yeganə ümid yeri..." - MÜSAHİBƏ\n6 aprel, 2020 19:35\nAlmaniyada koronaviruslu xəstələri müalicə edən azərbaycanlı: "Yeganə ümid yeri..." - MÜSAHİBƏ 6 aprel, 2020 19:35


“Əlimdə onlarla təkzibedilməz sübut var“\n5 Mart 2015 22:41\n"Mənim heç vaxt Mehriban Zeynalova adlı problemim olmayıb. Bu qadını şəxsən tanımıram, məni heç vaxt maraqlandırmayıb, mətbuatda bir dəfə də olsun adını çəkməmişəm. Ancaq görünür onun mənimlə ciddi problemi var".\nBu fikirləri Moderator.az -a açıqlamasında sabiq millət vəkili, Milli Şuranın beynəlxalq əlaqələr komissiyasının rəhbəri Gültəkin Hacıbəyli bildirib. G.Hacıbəyli M.Zeynalovanın onun haqqında davamlı olaraq ittihamlar səsləndirməsini də başa düşə bilmədiyini vurğulayıb:\n"Günlərdir heç vaxt canlı olaraq üzünü görmədiyim Mehriban Zeynalova mətbuatda mənim adımı hallandırır, barəmdə absurd ittihamlar səsləndirir, mənə böhtan atır, məni məhkəmə ilə hədələyir və nəhayət, barəmdə xüsusi ittiham qaydasında şikayət verərək mənim Cinayət Məcəlləsinin 147-ci maddəsi ilə cinayət məsuliyyətinə cəlb olunmağımı tələb edir. Bəli, o, mənə qarşı mətbuatda dediyi kimi təzminat davası açmayıb, məhz cinayət icraatı qaydasında iş qaldırıb. Bu canfəşanlığın təəssübünü çəkdiyi insan alverçisi Aynur Mehdiyeva və qardaşı Mahmud Mehdiyevdən və ya Daxili İşlər Nazirliyinin əməkdaşı olmasından qaynaqlandığını, yəni siyasi sifariş olub-olmadığını yaxın günlərdə biləcəyik. Hər halda Baş prokurorluğun "çiçəyi burnunda" müstəntiqindən sonra DİN-in Fond rəhbəri ilə üzərimə gəlməsi ehtimalı kifayət qədər yüksəkdir. Keçək məsələnin mahiyyətinə. Aznews.az saytı bir yazı yayımlayıb. Orada filippinli insan alveri qurbanı Llanto Fe Diazın öz dili ilə iradəsinə zidd olaraq Azərbaycandan deportasiya edilməsindən, M. Zeynalovanın bu işdə iştirakından, konkret olaraq, yol xərcinin rəhbərlik etdiyi DİN-in İnsan alveri qurbanlarına Kömək Fondunun hesabına ödənilməsindən, həmin pulun isə Fonda A.Mehdiyeva tərəfindən verilməsindən danışılır. Mənim o yazıya yaxından-uzaqdan heç bir aidiyyatım yoxdur və həmin saytın rəhbəri Elçin Zahiroğlunu həyatda canlı olaraq görməmişəm. Yalnız Mehriban Zeynalovanın mətbuat konfransından sonra məhz bu məsələ ilə bağlı onunla iki dəfə telefonla danışmışam. Mən Fenin ölkədən iradəsinə zidd olaraq, aldadılaraq çıxarılmasının hətta M. Zeynalovaya bəlli olmayan təfərrüatlarına bələdəm, çünki Fe mənə dəfələrlə zəng edib, yazıb, başına gələnləri bütün detalları ilə mənə, vəkilinə və digər dostlarına danışıb. Lakin bu işdə Mehriban xanımın birbaşa iştirakı barədə, yəni Kömək Fonduna onun rəhbərlik etdiyini bilmirdim, bu faktı Aznews.az saytından oxudum.\nMəqalədə Fenin öz dilindən Zeynalovaya qarşı ağır ittihamlar səsləndirilir. Mən facebook səhifəmdə həmin yazının linkini paylaşmışam. "Mehriban Zeynalovanın adı insan alverində hallanır" başlıqlı yazı və orada bilavasitə insan alveri qurbanının öz dilindən səsləndirilən ittihamlarla bağlı bir cümlədən ibarət obrazlı, mülahizə xarakterli fikrimi ifadə etmişəm: "Adını Təmiz Dünya qoyub çirkli işlərlə məşğul olmaq necə də asanmış". Vəssalam. Mənim bu ifadədən başqa heç yerdə heç bir münasibətim olmayıb. Mənim bu yığcam reaksiyam ağır ittihamlardan ibarət həmin yazıya adekvat münasibət idi. Bu, mənim Azərbaycan Konstitusiyası və Avropa Konvensiyası ilə qorunan ifadə azadlığımın ayrılmaz tərkib hissəsidir. Lakin indi yazı, oradakı ittihamlar qalıb bir kənarda, yazınının linkini facebookda paylaşdığım üçün Mehriban Zeynalova mənim cinayət məsuliyyətinə cəlb edilməyimi tələb edir. Əlimdə Fenin mesajlarından, yazışmalarından səsyazısınadək onlarla təkzibedilməz sübut var, lakin mən onları açıqlamaq niyyətində deyildim, çünki heç vaxt Daxili İşlər Nazirliyi kimi hədəfim olmayıb. Ancaq Zeynalova bu mövzunu beynəlxalq gündəmə gətirərək təmsil etdiyi qurumu hədəfə çevirmək istəyirsə, bu onun hüququdur. Vəzifə borcu Feni müdafiə etmək olan bir şəxsin Feyə olmazın məhrumiyyətlər yaşatmış, onu insan alverinin qurbanına çevirmiş Aynur Mehdiyevanın və qardaşı Mahmud Mehdiyevin təəssübünü çəkməsi də çox düşündürücüdür. Zeynalova mətbuat konfransında mənə böhtan ataraq mənim guya filippinli insan alveri qurbanını keçmiş baldızımdan və qardaşından qisas almaq üçün alətə çevirdiyimi deyir, Mehdiyevlərin himayəçisi rolunda çıxış edir.\nBütün bu suallara, eləcə də kimin kimdən qisas almasına Fe mətbuat vasitəsilə özü aydınlıq gətirəcək. Məhz mənə görə Feyə haqsızlıqlar edildiyi üçün, bu günədək yaşadığı məhrumiyyətlər müqabilində bir manat kompensasiya ala bilmədiyi üçün, məhkəmə çəkişməsi hüququ məhdudlaşdırıldığı üçün bu ləyaqətli və vicdanlı qızın qarşısında mənəvi məsuliyyətimi hiss edirəm, onun hüquqlarını sonadək qoruyacağam və məni bundan nəinki bir, beş məhkəmə perspektivi də çəkindirə bilməyəcək. Əslində, belə perspektiv mənim mətbuatda gedən yazıya və oradakı hələ də təkzib olunmamış ittihamlara adekvat olan bir cümləlik fb statusumla bağlı yox, Mehriban Zeynalovanın mətbuat konfransı keçirərək barəmdə səsləndirdiyi yumşaq desək, əsassız ifadələrlə bağlı daha ciddidir.\nP.S. Mehriban Zeynalova fb-da link paylaşdığım üçün məndən təzminat alıb insan alveri qurbanlarına verəcəyini deyir. Yaxşı olar ki, o, konkret olaraq insan alveri qurbanı Llanto Fe Diazın onu istismar etmiş Aynur Mehdiyevadan ona vurduğu maddi və mənəvi ziyana görə təzminat almasına kömək etsin, Fond hesabına Fenin vəkil xərclərini ödəsin, aprelin 22-sinə təyin edilmiş məhkəməsində iştirak etməsinə kömək etsin. Axı bu onun, bilavasitə vəzifə borcudur."


SAMİR ŞƏRİFOV DEVALVASİYA ANONSU VERDİ!? – “Neft ucuzlaşan kimi hökumətin yadına manat düşür”\n05/12/2018 - 09:55 877 0 0\n“Manatın məzənnəsinin kəskin möhkəmlənməsi daxili sitehsalçıların fəaliyyətinə mənfi təsir göstərir”. Bunu maliyyə naziri Samir Şərifov deyib.\nO bildirib ki, manatın məzənnəsinin yüksəlməsi istehsalla yanaşı ixraca da təsirsiz ötüşməyəcək: “Manatın məzənnəsinin kəskin möhkəmlənməsi ixraca da mənfi təsir edir. Bu xaricdən idxalın artmasına səbəb olur. Bir sözlə, Azərbaycan cəlbedici ölkəyə çevrilir. Ona görə də, biz bir sıra məsələlərin həllinə çalışmalıyıq. Hesab edirəm ki, son illər aparılan siyasət məhz makroiqtisadi balansın qorunub saxlanması, eyni zamanda iqtisadi artım üçün lazım olan təkanların verilməsi üzərində qurulub”.\n“AzPolitika.info”nun məlumatına görə, tanınmış iqtisadçı Qubad İbadoğlu maliyyə nazirinin bu “şübhəli” açıqlamasını şərh edib. Onun fikrincə, Samir Şərifovun bu açıqlaması hökumətin yeni devalvasiya niyyətindən xəbər verir. Q.İbadoğlu yazır:\n“Maliyyə nazirinin açıqlamasına görə, “manatın məzənnəsinin kəskin möhkəmlənməsi ixraca da mənfi təsir edir. Bu xaricdən idxalın artmasına səbəb olur. Bir sözlə, Azərbaycan cəlbedici ölkəyə çevrilir. Ona görə də, biz bir sıra məsələlərin həllinə çalışmalıyıq”.\nBununla Samir Şərifovun nə demək istədiyini sizə daha aydın şəkildə çatdırmaq üçün bu açıqlamanı şərh etmək istərdim.\nBirincisi, onu qeyd edim ki, dünya bazarında neftin qiyməti ucuzlaşmaya başlayanda Bakıda rəsmilərin könlündən manatın yenidən devalvasiyası keçir.Əslində bu, xüsusilə də büdcənin doldurulması baxımından asan və cəlbedicidir. Gəlin sadə bir hesablama aparaq. Bu günlərdə təsdiq olunmuş 2019-cu ilin büdcəsinə Dövlət Neft Fondundan (DNF) 11 milyard 364 milyon manat vəsait transfer olunacaq. Bilirsiniz ki, DNF-yə vəsaitlər dollarla daxil olur. Bu isə o deməkdir ki, manatın məzənnəsi gələn il sabit qalarsa onda DNF-dən transfer 6 milyard 685 milyon dolların (11.364 mln. manat/1.7 manat) ekvivalentində olacaq. Əgər manatın məzənnəsi 1.7 AZN deyil, gələn il orta hesabla 1.8 AZN-ə qədər ucuzlaşarsa, onda DNF-nin büdcəyə transferi 6 milyard 313 milyon dollar, 1.9 AZN-ə qədər ucuzlaşarsa, onda DNF-nin büdcəyə transferi 5 milyard 981 milyon dollar, 2 AZN-ə qədər ucuzlaşarsa, onda NF-nin büdcəyə transferi 5 milyard 682 milyon dollara qədər azala bilər. Bu isə təxminən 1 milyard dollara qənaət deməkdir.\nİkincisi, Azərbaycan həqiqətən də bahali, lakin keyfiyyətsiz və təhlükəli idxal mallarının idxalı üçün cəlbedici ölkəyə çevrilir.\nNəhayət, manatın məzənnəsinin 1 il 7 aydır ki, durduğu yerdə qalması qeyri-neft ixracatının artım tempini aşağı düşməsində əhəmiyyətli rol oynayır.\nBir sözlə, Maliyyə naziri demək istəyir ki, manatın məzənnəsinin sabit saxlanılması siyasəti dəyişəcək. Onun nə qədər tez baş verməsi, həm də dünya bazarında neftin qiymət səviyyəsindən asılı olan məsələdir.\nYeri gəlmişkən, onu da nəzərə almaq lazımdır ki, ilin sonu valyutaya tələbat artır. Bu gün DNF-nin ötən ayda valyuta satışları ilə bu gün gözlənilən açıqlaması da bir sıra mətləblərə aydınlıq gətirə bilər”.\nBaş redaktor: Ülviyyə Şükürova, WhatsApp xətti: +994775144701, tel: (077) 514-47-01 E-mail: suveren.az@mail.ru\nCopyright © Suveren.az Bütün hüquqlar qorunur!


DaBaby & DaniLeigh İnstaqramda Yenidən Romantik görüşü təsdiqlədi - Xəbərlər\nƏSas Stil Oyunlar Qarışıqlıqlar Səyahət\nDaBaby & DaniLeigh İnstaqramda Yenidən Romantik görüşü təsdiqlədi\nYaz aylarında yenidən bir vəziyyətə düşdükdən sonra DaBaby və DaniLeigh Instagram-ı yenidən 3 dekabr Cümə günü rəsmi etdilər.\nDaBaby və DaniLeigh bu yaxınlarda Los Ancelesdə asıldıqdan sonra cütlük olaraq qayıdırlar.\nThe BOP rapçi və Lil balam müğənni İnstaqramda 4 dekabr Cümə günü bir-birinin fotolarını, DaBaby'yi arxadan qucaqlayan Dani'dan bir yazı da daxil olmaqla paylaşdı. Körpəm idc-ini istilik emojisi ilə göndərdiyinin altını yazdı.\nMOVIEBYDANILEIGH (@iamdanileigh) tərəfindən paylaşılan bir yazı\nLevi High işbirlikçiləri əvvəllər mart ayında başlayan aylar sonra açıq idi və daha sonra iyul ayında daha çox tanışlıq şayiələri söyləyən pərəstişkarları. İyul ayında cütlüyün ayrılmasını müzakirə edən pərəstişkarlarını məşğul olmaqdansa, Dani, DaBaby'nin qızının anası MeMe ilə münasibətlərinin ortasında qaldığına inandığı üçün yüksək yola çıxdı.\nAmma dünyada heç kimə izah etmək üçün idc, həqiqətən heç bir şeyə borclu olmadığımı izah edir, Dani Dani ilə görüşərkən DaBaby'nin subay olduğunu söyləyən bir pərəstişkarına cavab olaraq yazdı. Dünyanın daha çox nifrəti var və məni onsuz da münasibətdə olan 'heç kimsəsiz bir şeylə başlayan bir qadın olmaq istərdi.\nMünasibəti əhatə edən tenor, sentyabrdakı vəziyyətdən fərqlidir. Miami mərkəzli müğənni / mahnı müəllifi Twitter-də paylaşdı və Rockstar reperi ilə görüşənə qədər heç vaxt musiqidə nifrət etmədiyini yazdı.\nSəninlə görüşməyimə qədər Shade Room tərəfindən çəkilmiş tvitlərindən birini oxuyana qədər nifrət etməmişəm. Daha sonra onu sildi və səhv yazdığını və nifrəti nəzərdə tutduğunu dəqiqləşdirdi.\nDaha sonra, DaBaby'nin ilk dəfə bir araya gəldikləri anda subay olduğunu təkrarlayaraq, o dövrdəki münasibətlərinin vəziyyəti ilə bağlı bəzi şeylərə aydınlıq gətirdi.\nGünün əvvəlində bunu daha çox sevməyə çalışmalısan ... amma günün sonunda mən insanam, 9 sentyabrda yazdı. Başladığımız zaman o kişi mənim üçün 100% subay idi ... söhbətim bitdi bu barədə söz verirəm. bu pulu almağa və bu albomu atmağa hazırdır. hamınızın sabahınız xeyir və bu gününüz mübarək olsun.\nAşağıda cütlüyün birlikdə bir az keyfiyyətli vaxt keçirməsinə baxın.\nCody Simpson, Miley Cyrus ilə Körpə Olmaqdan Söhbət edərkən Paketi haqqında Zarafat Edir


“Xainlər Türkiyəni öz “silahları” ilə ələ keçirməyə çalışırdılar” – Hadi Özışık – Yenicag.Az\n“Xainlər Türkiyəni öz “silahları” ilə ələ keçirməyə çalışırdılar” – Hadi Özışık\n21.07.2018 - 15:04\nbeynəlxalq media forumu, Hadi Özışık, Türkiyə, Vətən\n“Türkiyə mediasının 15 iyul gecəsi göstərdiyi fəaliyyət əsl fədakarlıq idi”.\nYenicag.az xəbər verir ki, bu fikirləri Bakıda təşkil olunan Beynəlxalq Media Forumu çərçivəsində “Vətəni qorumağın yeni adı – 15 iyul” başlıqlı 2-ci panelinə sədrlik edən “İnternethaber” Haber Portalının baş redaktoru Hadi Özışık deyib.\nÖzışık çıxışında 2016-cı il 15 iyul gecəsi yaşanan hadisələrlə bağlı bəzi xatirələrini bölüşüb:\n“Çevrilişə cəhd edənlər hər kəsi evlərinə getməyə səsləyirdi. R.T.Ərdoğan dövrünün bitdiyini qışqıraraq insanlara hücum edirdilər. İndi baxırıq ki, o gecə sadəcə, komediya idi. Xain bir qrup şəxs Türkiyəni öz “silahları” ilə ələ keçirməyə çalışırdı. O gecə cəmiyyətə səslənən prezident Rəcəb Tayyib Ərdoğan xalqı birlik olmağa çağırdı. Prezidentin xalqa çağırışı çox şeyi həll etdi.\nBütün media bu məsələnin üzərinə getdi. Media mənsublarımız o gecə xalqla birlikdə küçələrdə qaldı. İnternet mediasının 15 iyul gecəsi tirajladıqları az bir şey deyildi, burdan təkrar təşəkkür edirik”


Polkovnik generalın təriflədiyi İranın “Qarabağ dəstəyi”nin iç üzünü açdı – Yenicag.Az\nAna Səhifə Banner Polkovnik generalın təriflədiyi İranın “Qarabağ dəstəyi”nin iç üzünü açdı\nPolkovnik generalın təriflədiyi İranın “Qarabağ dəstəyi”nin iç üzünü açdı\nYeni Çağ Media Qrupu – May 04, 2016 - 15:04\nÜzeyir Cəfərov: “İranın rəsmi qaydada Qarabağ savaşında Ermənistanla bağlı sərgilədiyi mövqe qətiyyən Azərbaycanın xeyrinə olmayıb”\nİstefada olan general-leytenant, hərbçi ekspert Yaşar Aydəmirovun APA-ya açıqlamasında iddia edib ki, işğalçı Ermənistanla savaşda Azərbaycana İran hərtərəfli yardım edib. Aydəmirov vurğulayıb ki, Rusiya, Türkiyə, İsrail, İran və digər yaxın və dost dövlətlərlə son illərdə həyata keçirilən hərbi-texniki əməkdaşlıq öz bəhrəsini verib: “Bu ölkələr sırasında xüsusilə iranlı qardaşlarımızın hərbi yardımı bizim üçün əvəzsizdir”.\nGeneral-leytenant bildirib ki, I Qarabağ savaşında olduğu kimi, bu gün də İran dövləti bizi həm siyasi, həm də hərbi baxımdan dəstəkləyir: “Bu dəstək ölkələrimiz və xalqlarımız arasında mövcud dini, milli, tarixi və mədəni köklərə əsaslanır. Yadımdadır, hələ 90-cı illərin əvvəllərində Ermənistanın açıq-aydın təcavüzü ilə üzləşərkən iranlı qardaşlarımızın həm hərbi mütəxəssisləri, həm könüllüləri bizimlə çiyin-çiyinə düşmənə qarşı eyni səngərdə döyüşürdülər. Heç də sirr deyil ki, İrandan əldə edilən 122 millimetrlik D-30A haubitsaları, 107 millimetrlik yaylım atəşli reaktiv sistemləri (YARS), 60 millimetrlik minaatanlar, eləcə də külli miqdarda sursatlar, hərbi təyinatlı digər vasitələr aprel ayının əvvəllərində Ermənistanın təcavüzünə qarşı həyata keçirilən əks-həmlə əməliyyatı zamanı uğurla tətbiq olundu”.\nYəni açıqlamasında o İranın guya Azərbaycana bu məsələdə hərtərfəli yardım etdiyini bildirir. Görəsən, bu nə dərəcədə doğrudur? Doğru deyilsə, onları deməklə Y. Aydəmirov hansı məqsədlər güdür? Aydəmirovun vurulandan sonra yenidən meydana çıxması Rusiyanın planı ola bilərmi?\nHərbçi ekspert Üzeyir Cəfərov Yenicag.az-a açıqlamasında bildirdi ki, əslində Qarabağ savaşında Tehranın Ermənistana münasibətdə sərgilədiyi mövqe Azərbaycanın xeyrinə olmayıb: “O zamanlar Azərbaycanda İrandan əslən azərbaycanlı olan könüllü hərbçilər də var idi. Amma onların sayı o qədər çox deyildi ki, Qarabağ savaşında hansısa uğurun qazanmasında iranlıların bizə kömək etdiyini deyək. Burada elə məsələlər var ki, bu haqda danışmaq Azərbaycana daha çox ziyanı ola bilər. Hətta biz o zamanlar İrandan nəyisə almışıqsa da, onun keyfiyyətlisi ilə yanaşı, keyfiyyətsizi də olub. Məsələni İrandan alınmış bəzi silah partiyalarını bizə gətirən şəxslərin vicdanına buraxmaq lazımdır. Belə ki, düşmənlə üz-üzə qalanda əsgərlərimiz həmin İran istehsallı qranatomyotdan atəş açarkən bir sıra hallarda hətta o silah yarıtmayıb. Bəzən həmin silahların hətta lazımı anda istifadəsi mümkün olmayıb. Düzdür, İranın da Azərbaycana müəyəyn dəstəyi olub. Amma o da var ki, bu illər ərzində İran Ermənistana kifayət qədər maddi və mənəvi dəstək verib. Hərçənd ki, bir İslam ölkəsi kimi İrandan bunun əksini görmək istəyirdik. Lakin İranın rəsmi qaydada Qarabağ savaşında Ermənistanla bağlı sərgilədiyi mövqe qətiyyən Azərbaycanın xeyrinə olmayıb. Bu mənada Yaşar Aydəmirovun yenidən gündəmə gəlməsi və İranla bağlı dediklərinin hansı məqsədlər daşıdığını deyə bilmərəm. İlk dəfə idi ki, belə yüksək rütbəli hərbçinin dilindən İran məsələsi gündəmə gəlirdi. Ola bilsin İran məsələsi məqsədyönlü şəkildə gündəmə gətirilib, ola da bilsin bəzi məsələlər var ki, onları indi xırdalamaq xeyrimizə işləməyə bilər”.


““Traxtur” klubunun hesabında bir rial belə pul yoxdur”- Klub rəsmisi\nGünAz TV: Təbrizin “Traxtur” futbol klubunun rəis müavini Kazim Şəhriyari təsmil etdiyi klubun maliyyə durumu ilə bağlı mətbuata açıqlama verib.\nBütün çətinliklərə baxmayaraq “Traxtur”un Asiya Çempionlar Liqasına vəsiqə qazanmasının sevincini komanda tərəfdarları ilə paylaşan Kazim Şəhriyari hazırda “Traxtur”un kimsəyə borclu olmadığını, lakin hələ də maliyyə sıxıntısı içində olduğunu diqqətə çatdırıb.\n“Uzun illərdir cəmləşən daxili və xarici borclardan azad olduq. Bu ilk dəfədir ki, FİFA və Futbol Federasiyasının İnzibati Komitəsində borcla bağlı heç bir dosyemiz yoxdur. Lakin qısa müddətdə 11 milyard tüməndən çox borc ödəmək klub üçün bir çox problemlər yaradıb. Hətta hazırda klubun hesabında bir rial belə pul yoxdur. Hazırda komandada oynayan oyunçulara isə müqavilədə təyin olunmuş məbləğin 20 faizi ödənilib. Lakin onlara ödəniləcək qalan məbləğ də yaxın müddətdə ödənilməlidir. Həmçinin mövsümün ikinci yarısı üçün oyunçu transferinə də ehtiyac var və bütün bunlar üçün pul tələb olunur. Klubun büdcəsi sadəcə sponsorlar və gəlir əldə etmək üçün gördüyümüz işlərdən təmin olunur. Əslində Asiya Çempionlar Liqasına seçilən komandalara yardım vəd edilib, lakin bu günə qədər bizə heç bir vəsait təhvil verilməyib. Hazırda “Traxtur” klubu ciddi maliyyə sıxıntısı ilə üz-üzədir”- deyə o vurğulayıb.\nKlub rəisinin müavini sözlərinin davamında səlahiyyətli məsulları komandaya yardım etməyə çağırıb.\n“İndi yardımlaşma və işbirli vaxtıdır. Komanda Tərəfdarları nigaranlıq hissi keçirir. Xoşbəxtlikdən məsullar da komandanın problemlərinin həll olunmasına müsbət baxır. Lakin biz istəyirik ki, məhz bu həssas günlərdə “Traxtur”a yardım edilsin. Biz mövsümün ikinci yarısı üçün komandaya yeni oyunçular cəlb edərək Asiya Çempionlar Liqasına güclü şəkildə hazırlanmalıyıq. Ümid edirəm ki, Şərqi Azərbaycan məsulları bu həssas günlərdə “Traxtur”u yalnız buraxmayacaqlar”- deyə Kazim Şəhriyari yerli məsullara müraciət edib.\nQeyd edək ki, İran rejimi Təbrizin “Traxtur” futbol komandasını zəiflətmək üçün ona və tərəfdarlarına müxtəlif bəhanələrlə təzyiq edir. Dövlət yardımından məhrum olan Azərbaycan komandası bu il maliyyə sıxıntısı ucbatından FİFA-nın oyunçu transferi qadağası ilə üzləşib. Klub yeni oyunçular cəlb edə bilmədiyi üçün super liqa yarışlarında zəif çıxış etməkdədir. Komanda tərəfdarları klubun maliyyə problemlərinin çözüləcəyinə ümid edir.\nmaliyyə sıxıntısı FİFA oyunçular Daxili xarici


Çevirmək Oman rialı Qədər Yen\nBMT-nin valyuta məzənnələri data 04/08/2020 10:10\nOman rialı Qədər Yen çevirmək. Bu gün Oman rialı qiyməti Yen valyuta bazarında.\n1 Oman rialı = 275.71 Yen\nValyuta məzənnəsi gündə orta dəyərə malikdir. Təsdiqlənmiş mənbələrdən alınan məzənnələr. Bütün pul mübadiləsi əməliyyatları banklarda aparılır. 1 Oman rialı 275.71 Yen dır. 1 Oman rialı 0 Yen bahalı oldu. Oman rialı bahalaşır.\nValyuta məzənnəsi Oman rialı Qədər Yen\nBir həftə əvvəl Oman rialı 0 Yen üçün dəyişdirilə bilər. Bir il əvvəl Oman rialı 275.28 Yen almaq olar. Üç il əvvəl, Oman rialı 284.24 Yen almaq olar. Burada müxtəlif dövrlər üçün məzənnə cədvəli göstərilir. Həftə ərzində Oman rialı Yen məzənnəsinin dəyişməsi 0% dir. Bir ay ərzində Oman rialı ın Yen məzənnəsinin dəyişməsi -2.53% dir.\nValyuta məzənnəsi Oman rialı (OMR) Qədər Yen (JPY) Forex valyuta bazarında yaşamaq\nValyuta çeviricisi Oman rialı Yen\nOman rialı (OMR) Qədər Yen (JPY)\n1 Oman rialı 275.71 Yen\n5 Oman rialı 1 378.54 Yen\n10 Oman rialı 2 757.08 Yen\n25 Oman rialı 6 892.70 Yen\n50 Oman rialı 13 785.41 Yen\n100 Oman rialı 27 570.82 Yen\n250 Oman rialı 68 927.04 Yen\n500 Oman rialı 137 854.08 Yen\nBu gün 10 Oman rialı mübadilə edilə bilər 2 757.08 Yen. Bu gün 25 Oman rialı mübadilə edilə bilər 6 892.70 Yen. 50 Oman rialı 13 785.41 Yen üçün sata bilərsiniz. Bu gün 27 570.82 JPY = 100 OMR. Bu gün 68 927.04 Yen satıla bilər 250 Oman rialı. Bu gün 500 Oman rialı satıla bilər 137 854.08 Yen.\nOman rialı Qədər Yen Valyuta məzənnəsi\nOman rialı Qədər Yen məzənnə tarixi\nOman rialı və Yen valyuta simvolları və ölkələr


Təkamül təsadüflə meydana gəlir? - Yaşıl elm\nTaryel Abdullayev Bazar, 29 Yanvar, 2017.\n0 2. 024 2 dəqiqə oxunma müddəti\nXeyr və bəli. Təbii seçmə işləyəni işləməyəndən fərqləndirən elə bir ciddi yoxlama prosesidir ki, orqanizmləri xüsusi istiqamətlərdə təkamülə aparır. Buna baxmayaraq şans halları da böyük rol oynayır.\nHəyatın sadəcə meydana gəlməsi ehtimalları təxminən qasırğanın zibillik üzərindən keçməsi və Boing 747 düzəltməsinə bənzəyir.\nNew Scientistdə (21 yanvar 1982-ci il, səh. 140) bir məlumata əsasən 1981-ci ildə astronom Çandra Vikramasinqhe Arkanzasda məhkəməyə belə demişdi. Onun həmkarı Fred Hoyl bu bəyanatın qasırğa versiyasını məşhurlaşdırmışdı – bununla hətta ən ağıllı insanların təkamülü tamamilə səhv başa düşə bildiklərini sübut etmişdi.\nDaha yaxşı analogiya belə olar: bir milyon sayda zibilliklə başlamaq, qasırğadan sonra hər birində qalan qalıqları əziyyətlə yoxlayaraq uçuşa daha layiqlisini tapmaq, həmin zibilliyin milyonlarla eyni kopiyasını çıxarmaq, digər bir milyon zibilliyi özbaşına buraxmaq, digər hərtərəfli silsilə yoxlamalardan keçmək və nəticədə, sən heç olmasa bir neçə metr uçmağa qadir olan hər hansı bir mexanizm (nə qədər kobud olsa da və Boinq 747-yə bənzəməsə də) yaradana qədər davam etmək olardı.\nSağ qalmağa kömək etmək\nTəbii seçmə vasitəsilə təkamül iki pilləli prosesdir və yalnız onlardan biri təsadüfidir: mutasiyalar şans məsələləridir, lakin onların nəsildən-nəsilə keçməsi başqa məsələdir. Təkamül müəyyən üstünlük təmin edən mutasiyaları dəstəkləyir və fiziki aləm nəyin işləyib nəyin işləməməsinə çox sərt məhdudiyyətlər qoyur. Nəticə ondan ibarətdir ki, orqanizmlər xüsusi istiqamətlərdə inkişaf edir.\nMəsələn, sualtı aləmdə yaşayan və öz qənimətini təqib etməli olan hər hansı bir növdən olan canlı təsəvvür edin. Təsadüfi mutasiyalar müxtəlif şəkillərdə olan bir neçə nəslin olması ilə nəticələnəcək. Daha az enerji ilə daha sürətlə hərəkət etmək imkanı verən quruluşa malik olanların sağ qalmaq və nəsil artırmaq ehtimalı az sürətli quruluşa malik olanlara nisbətən daha böyükdür.\nNəticə budur ki, bütün sürətlə üzən canlılar axına davamlı şəkildə təkamül etmişlər, bizim kalmar (10 qollu nəhəng molyusk), köpək balığı və delfin kimi müxtəlif heyvanlarda gördüyümüz kimi. Bu, düşünülmüş bir dizayna bənzəyə bilər, əslində isə bu, müxtəlif mutasiyaların effektinin qiymətləndirilməsi üçün real dünyanın ciddi yoxlaması kimi düşünülə bilən təbii seçmədir.\nOrqanizmlər həç də həmişə ona yardım edəcək bir mutasiyanın baş verməsini dayanıb gözləmirlər. Məsələn, yuxu xəstəliyinə səbəb olan parazitin kapsidləri (zülal örtüyü) üçün minlərlə əlavə genləri vardır ki, onlar qarışır və onların daşıyıcılarının immun sisteminin bacara biləcəyindən daha sürətlə yeni kapsidlər əmələ gətirirlər.\nDaha mübahisəli olan odur ki, bir neçə bioloq hesab edir ki, bəzi mikroblar spesifik genlərdə (onlar dəyişən mühitə uyğunlaşmaq üçün mübarizə apararkən və ya lazım olan vaxta qədər variantları “tədarük etmək” üçün) mutasiya dərəcəsinə kömək edən mexanizmlər inkişaf etdirə bilərlər. Hətta belə mexanizmlər mövcud olsa belə, hər bir halda onların etdiyi yeganə şey təsadüfi variantlar yaratmaqdır. Təbii seçmə – yoxlama prosesi – təkamülü xüsusi istiqamətlərə aparandır.\nBunun nəticələrindən biri odur ki, təkamül oxşar problemləri həll etmək üçün oxşar “dizaynlar” yaratmağa meyllidir, bu fenomen oxşarlıq adlanır. Buna saysız nümunələr var. Pterozavrlar, quşlar və yarasaların hamısında oxşar uçuş mexanizmini təkamül etmişdir. Tuna və bəzi köpək balıqları öz üzmə əzələlərini onları əhatə edən sudan daha isti saxlamaq üçün eyni mexanizmlərdən istifadə edirlər.\nTəkamüldə oxşarlıqlar zülallardan tutmuş cəmiyyətə qədər hər səviyyədə baş verir. Bir zamanlar dəvələr üçün unikal hesab olunan qeyri-adi antitellər məsələn: çılpaq siçovullar, qarışqalar və arılar kimi sosial koloniyalar əmələ gətirdiyi zaman eyni antitelin ekvivalentinə köpək balıqlarında da rast gəlinir.\nBu o deməkdir ki, əgər biz zamanı geri çevirə və həyatın tam yenidən təkamül etməsinə nail ola bilsəydik, həyat tamamilə fərqli istiqamətlər ala bilərdi, lakin hər bir halda bugünki canlılara bənzəyən orqanizmlər yaranacaqdı.\nÇox güman ki, yenə də okeanlarda axınadavamlı üzən və göylərdə uçan qanadlı canlılar olacaqdı. Əslində bir çoxları intellekt təkamülünün faktiki olaraq, qaçınılmaz olduğunu iddia edirlər, buna baxmayaraq intellektual orqanizmlər bizdən tamamilə fərqli ola bilərlər.\nFərqli istiqamət almaq\nYuxarıda təsvir olunan mənada təkamül təsadüfi deyil, buna baxmayaraq şans mühüm rol oynayır. Təkamülün gedə biləcəyi çoxsaylı mümkün istiqamətlər var. Darvinin Qalapaqos adalarından topladığı kiçik quşları götürək: onlar müxtəlif qidalar üçün xüsusiləşmiş dimdiklərinə görə 13 ayrı-ayrı növə ayrılmışdır. Bir qrup quşun niyə bu deyil, digər istiqaməti seçməsi yəqin ki, tamamilə təsadüfi mutasiyalar ilə, xüsusən də mutasiyaların dimdiyin ölçüsü və şəklinə təsir edən fərdlərlə bağlıdır.\nÜstəlik, bəzi mutasiyalar təbii seçmədən daha çox təsadüfi genetik dreyflər (ölən və ya çoxalmayan gen tiplərinin daha az yayılması) səbəbindən canlılar arasında yayılır və ya məhv olur. Lakin şans halları böyük rol oynayır: əgər 60 milyon il əvvəl nəhəng asteroid Yerlə toqquşmasaydı, dinozavrlar hələ də Yerdə hökmranlıq edərdilər.\nBeləliklə, təkamül nəzəriyyəsinin göz və qanad kimi strukturların təsadüfən meydana gəldiyini düşünmək yanlış olsa da, şanslar təkamüldə rol oynayır.\nSüni DNT-ə sahib orqanizm istehsal olunub\n53. 212 izləyici